
TEMA 1. NOŢIUNI INTRODUCTIVE 


Conţinut 
e Noţiuni introductive privind domeniul. 


Obiective 
e Înțelegerea sensului unor noțiuni de bază (teledetectie, aerofotointerpretare, 
fotogrammetrie). 


Cunoaşterea aplicaţiilor teledetectiei în geografie şi în ştiinţa mediului, in general. 
e Cunoaşterea unor repere evolutive ale acestui domeniu. 


1. Definiţii 


Termenul de ,,teledetectie”’ provine initial din limba engleză (de la engl. Remote 
sensing ce semnifică detectare de la distanță, de la depărtare ) şi a fost introdus prima 
dată în literatura, în Statele Unite ale Americii, la mijlocul anilor 50, în cadrul 
documentatiilor Administrației Americane a Oceanelor (în prezent NOAA sau 
Administraţia Oceanelor şi Atmosferei). Autorul acestei definiții este cercetătoare E. 
Pruitt. În limba română, termenul a pătruns prin traducerea în franceză (fr. teledetection). 

Cele mai simple aplicaţii de teledetectie sunt legate de pildă, de sesizarea vizuală, 
de către om a unui obiect, prin localizarea lui în spaţiu, natura şi caracteristicile lui fizice. 
Omul este un ,, sistem de senzori de teledetectie’’, capabil să sesizeze obiectele de la 
distanță cu ajutorul analizorului vizual (imagini) sau al senzorilor din piele (căldura 
corpurilor). 


TELEDETECTIA este domeniul tehnic care se ocupă cu detectarea, masurarea, 
înregistrarea şi vizualizarea sub formă de imagini , a radiaţiilor electromagnetice, emise 
de obiecte şi fenomene de pe Pământ sau din Univers, de la distanță , fără a avea contact 
direct cu acestea. Partea finală a definiției este menită să precizeze cel mai bine sensul 
acestu domeniu tehnic. Figura 1, prezintă cel mai simplu această caracteristică. 

Teledetectia nu este o ştiinţă, ci un ansamblu de aplicații ale fizicii şi ingineriei, 
destinate obținerii de imagini. Finalitatea acestui domeniu al tehnicii este imaginea de 
teledetectie, obținută prin diverse mijloace. 


Teledetectia nu este o ramură a geografiei, dar oferă acesteia, la nivelul 
aplicațiilor fiecărei ramuri (geomorfologie, hidrologie, biogeografie, geografie umană 
etc.), o sursă de informaţii de mare valoare. Caracterul obiectiv al imaginilor de 
teledetectie, depăşeşte cu mult ceea ce oferă harta sau planul în cercetărea mediului. 


Teledetectia, indiferent de natura aplicaţiilor, pasivă sau activă foloseşte radiațiile 
electromagnetice pentru a obține imaginile corpurilor, de la altitudine, din avion, satelit, 
balon, elicopter, deoarece în acest mod, imaginea se poate utiliza în obținerea de hărți şi 
planuri, iar interpretarea obiectelor este optimă. 

Fig. 1. Definitia teledetectiei, bazata pe captarea radiatiilor emise de corpuri prin 
metode pasive (stânga) şi active (sistemul RADAR, ce emite microunde, dreapta). Sursa 
Universitatea din Omaha, Nebraska, SUA. 


Geografia, ştiinţa mediului, în general, utilizează asemeni geologiei, silviculturii, 
oceanografiei, arheologiei etc., imaginile de teledetectie ca surse de informaţii obiective. 
Metoda ce are ca scop extragerea de informaţii din imaginile satelitare (realizate cu 
sisteme montate pe sateliți de teledetectie) şi aeriene (numite şi aerofotograme) se 
numeşte şi aerofotointerpretare. 


AEROFOTOINTERPRETAREA GEOGRAFICĂ reprezinta o metodă de 
cercetare, specifică geografiei, dar aplicată şi în alte ştiinţe, care utilizează, imaginile de 
teledetectie, prin examinare sau analiză calitativă şi cantitativă, în diferite aplicații, legate 
de mediul geografic şi componentele acestuia (naturale, antropice). 

Scopul aplicării acestei metode îl constituie culegerea de informații, despre 
obiectele şi fenomenele din teren, concretizate în final, în hărți generale (ex. topografice) 
ŞI tematice (ex. harta vegetației şi a utilizării terenurilor, figura 2), planuri, schiţe, tabele, 
grafice şi documentatii, ce însoțesc diferitele studii de specialitate. 

Fig. 2. Hartă a vegetației dintr-un parc national din SUA, întocmită pe baza 
imaginilor satelitare prin clasificarea pixelilor. 


Aerofotointerpretarea geografică realizează legătura dintre teledetectie 51 
geografie. Aceasta exploatează imaginile şi are ca rezultat informaţii noi cu localizare 
spațială. Este aplicată în toate ramurile geografiei şi oferă un avantaj condiderabil în 
colectarea rapidă a informațiilor, localizarea exactă a obiectelor (ex. case, drumuri), în 
actualizarea hărților şi a diferitelor date auxiliare etc. Metoda are o largă aplicabilitate în 
cercetarea regiunilor întinse şi mai ales a celor greu accesibile şi fragmentate (ghețari, 
creste alpine, păduri ecuatoriale, deşerturi etc.). 

Metoda a apărut în perioada interbelică, în anii 30, în Germania şi Franţa, unde 
din anii 60 apare şi o publicație cu această titulatură. Din anii 50 există un institut 
specializat, în Olanda. 

FOTOGRAMMETRIA, termen frecvent utilizat şi în geografie (apărut în 
secolul 19, la 1864, în Germania) este un domeniu tehnic sau o metodă ce utilizează 
imaginile de teledetectie în scopul elaborării de hărți şi planuri topografice sau tematice, 
pe baza măsurătorilor precise ale obiectelor care apar în imagini şi a reprezentării precise 
a acestor acestora, la scară, pe hârtie (format analogic) sau în formatul digital. Este 
principala metodă prin care sunt întocmite în prezent planuri şi hărți topografice, 
cadastrale etc. şi a trecut la sfîrşitul anilor 80 de la un aparat matematic complex şi 
procedee analitice (fotogrammetria analitică) la aplicaţii în mediu digital (fotogrammetria 
digitală, vezi figura 3). 


Fig. 3. Elaborarea unui plan topografic al unei cariere prin fotogrammetrie 
digitală, pe baza imaginilor aeriene. 


REPERE ISTORICE. Primele imagini de teledetectie au fost fotografiile. Până 
la apariția primilor senzori satelitari, a sistemelor nefotografice, singurele înregistrări 
utilizate au fost fotografiile realizate din baloane şi apoi din avioane. 

Fotografia este o invenţie din anul 1839, ce apartine celor doi francezi, J. 
Daguerre si М. Niépcé. Odată cu brevetarea acestei invenții, a început apariția şi 
diversificarea aplicațiilor teledetectiei. Prezentăm mai jos câteva repere mai 
semnificative. 

e in 1864 apare fotogrammetria, în Germania, inventată de Meydenbauer ce 
foloseste fotografiile terestre pentru măsurători, utilizate în special în 
realizarea planurilor pentru construcții. 

e în 1858 sunt realizate primele fotografii din balon, în Franţa, lângă Paris 
de catre un fotograf şi artist plastic, G. F. Tournachon, având pseudonimul 
Nadar. Tot în 1858 prima se realizează o imagine aeriana aproape verticala 
din balon, asupra orasului Boston. 

e in 1888, în Austria, Th. Scheimpflug foloseşte fotografiile stereoscopice 
obținute cu un dirijabil şi pune bazele fotogrammetriei aeriene. 

e in 1909 este realizată prima fotografie din avion, la Centocelle, în Italia, 
de către unul dintre frații Wright, unul dintre inventatorii avionului (din 
1903), împreuna cu un ofiter italian. 

e în 1904 este realizată prima fotografie aeriană, folosind o rachetă,de către 
suedezul Maul. 

e în 1911 este realizată prima fotografie din avion din România, la 
Bucuresti, de către Aurel Vlaicu. 


e un moment important îl constituie perioada celor doua Războaie 
Mondiale, care au însemnat foarte mult pentru fotografia aeriana (aplicații 
strategice, cu arhive de fotograme verticale păstrate pînă în prezent). 

e perioada interbelică, şi mai ales anii 30, este caracterizată prin apariția 
primelor aplicatii civile ale fotografiilor aeriene. La mijlocului anilor 30, 
la Berlin (1935) s-au reunit în cadrul unui congres, geografii interesati în 
utilizarea fotografiilor aeriene în cercetările lor. 

e dupa 1910, şi în Romania, fotografierea aeriană devine şi ea de interes 
civil (primele aplicaţii sunt legate de dezvoltarea oraşelor).În anul 1930, în 
România apare un prim articol de popularizare a fotografiei aeriene in 
geografie. 

e După Al Doilea Război Mondial, este etapa in care apar primele imagini 
de teledetectie satelitară, folosind alte tehnici decât fotografierea aeriana. 

e in 1048 se realizează prima fotografie extraatmosferică a Pământului , de 
pe racheta V2, în New Mexico, SUA. 

e în 1957 este lansat primul satelit artificial, în URSS, ceea ce va deschide 
era cosmică. 

e in 1960 este plasat pe orbită, primul satelit meteorologic, TIROS 1, în 
SUA, continuat de sateliții NIMBUS şi NOAA. Se realizează şi hărți 
sinoptice satelitare. 

e în 1962 se realizează o fotografie preluată de pe orbită de cosmonautul 
sovietic Titov. 

e în 1968 misiunea Apollo 11, realizează experimental imagini 
multispectrale. 

e in 1972 se lansează cu succes satelitul de teledetectie ERTS A, SUA, ce va 
deschide misiunea de teledetectie LANDSAT, cea mai longevivă misiune 
axată exclusiv pe obţinerea de imagini satelitare de medie rezoluție 
spaţială (15, 30, 60, 120 m etc.). Până în prezent s-au plasat pe orbită şase 
sateliți, ce au oferit o arhivă impresionată de milioane de imagini (fig. 4). 


Fig. 4. Satelitul ERTS A, ce a deschis misiunea Landsat în 1972 (după USGS). 


e jn anii 80 şi 90, sunt initiate şi alte misiuni de teledetectie orientate către 
imagini de medie rezoluție spaţială, ca de pildă SPOT lansat de ESA şi mai ales 
de Franţa (din 1986), IRS din India (din 1988), JERS din Japonia (din 1992), 
Radarsat din Canada (1996) etc. 

e in 1999, pe lângă lansarea ultimului satelit Landsat, este inițiată misiunea 
IKONOS, de către SUA, prima aplicație comercială cu imagini de mare rezoluție 
spaţială (4 m, 1 m), urmată în 2001 de misiunea QuickBird, cu imagini la rezoluții 
de 0,65 şi 2,5 m. 

e aplicații legate de mediu sunt misiunile TERRA din SUA-Japonia din 
1999 şi ENVISAT, ESA, din 2002. 

e in România, din 1992 funcţionează СКОТА, centru specializat în aplicații 
ale imaginilor în agricultură, ce continuă pe o nouă treaptă proiectele începute 
după 1960 în cadrul fostului IGFCOT, şi se înființează Agenţia Spațială Română 
din 1995, се va promova aplicații ale teledetectiei în cercetarea mediului, a 
riscurilor naturale, a resurselor etc. 


Întrebări de autoevaluare 
= Ce este teledetectia şi care este legătura ei cu geografia? 
= Саге este importanţa aerofotointerpretarii în cercetările geografice. 
=  Precizati cel putin patru momente de referință în dezvoltarea domeniului 
teledetectiei. 


Tema de control (referat) 
Importanta imaginilor satelitare pentru cercetarea mediului terestru. 

TEMA 2. RADIAȚII ELECTROMAGNETICE SI ROLUL LOR ÎN 
TELEDETECTIE. 


Continut 
e Noţiunile de radiaţii şi spectru electromagnetic. 
e Comportamentul radiațiilor în atmosferă şi aplicaţiile de teledetectie. 


Obiective 
e Înțelegerea sensului unor noţiuni (radiaţii, spectru, fereastră atmosferică). 
e Cunoaşterea radiațiilor cu rol important în obținerea de imagini. 
e Cunoaşterea limitărilor impuse de atmosferă în preluarea de imagini. 


RADIAȚII ELECTROMAGNETICE 

Radiațiile electromagnetice reprezintă o formă de manifestare a materiei, 
concretizată în emisii energetice, care pot fi detectate, măsurate şi chiar înregistrate, 
folosind diferite instrumente, în anumite condiții. 

Radiațiile mai precis, o parte a acestora pot fi şi generate cu ajutorul unor sisteme 
speciale, în laboratoare, în diferite scopuri. 

Orice obiect din natură emite radiaţii, indiferent de proprietățile lui fizice, chimice 
si biologice. 

În natură, radiaţiile se diferenţiază în funcţie de caracteristicile lor energetice, de 
lungimea lor de unda , frecventa si modul de propagare. Lungimea de undă (A) este 
elementul cel mai important pentru teledetectie, aceasta fiind rezultatul raportului dintre 
viteza de propagare (c sau viteza luminii in vid) şi frecvenţă (v): 


A=c/v 


Comportamentul radiatiilor. Orice corp din natura emite radiatii in functie de 
proprietatile sale fizice sau chimice. Emisiile de radiatie ale corpurilor nu sunt identice, 
deoarece acestea sunt legate de individualitatea fiecarui corp. 

Două corpuri din natură (ex. un copac inverzit emite radiaţie în infraroşu şi o casa 
emite radiație în vizibil, zonele verde şi roşu) emit radiaţii cu lungimi de undă diferite, 
fapt ce permite identificarea lor. Corpurile din natură pot fi identificate pe baza emisiilor 
de radiații. Radiațiile electromagnetice au un comportament diferențiat, ce se defineşte 
prin patru forme: 

e Transmisia sau propagarea radiațiilor este penetrarea unui mediu de catre 

radiațiile electro-magnetice (trecerea radiatiilor printr-un mediu oarecare), fără 
a suferi modificări substanţiale (ex. trecerea radiaţiei solare directe, din zona 
infraroşului termal prin atmosferă). 

Reflexia se produce atunci când radiaţia se întoarce din mediul de unde a 
venit, sub un unghi egal, cu cel de incidenţă, numit şi unghi de reflexie (ex. 
radiația vizibilă la contactul cu un teren calcaros sau cu o construcție de 
culoare albă din zona mediteraneană). 

Difuzia reprezintă risipirea radiaţiilor la contactul cu un mediu (ex. lumina 
solară la trecerea prin norii compacti). 

Absorbtia este datorată pierderii radiațiilor intr-un mediu (ex. radiația solară 
ultravioletă absorbită de stratul de ozon). 


Surse de radiaţii în teledetectie sunt diversificate şi au un rol diferit în obţinerea 
de imagini de teledetectie: 


Soarele - este cea mai importanta sursă, mai ales pentru teledetectia pasivă, 
cu senzor optic (ex. fotografierea aeriană). Soarele emite radiatie luminoasă şi 
calorică, datorită reacțiilor de fuziune nucleară, prin care hidrogenul devine 
heliu. 

Pământul emite radiațiile Gamma la nivelul nucleului radioactiv, care nu au 
aplicaţii în teledetectie. Obiectele de pe suprafaţa terestră, diferitele medii ca 
apa oceanelor, vegetaţia, culturile agricole sau construcțiile care se află pe 
suprafaţa terestră intră în contact cu radiația solara şi emit diferite radiaţii. 
Radiațiile emise artificial, sunt: microundele, emise cu ajutorul radarului; 
lumina polarizată sau laserul, undele sonore (pentru ecosondă). 


Spectrul radiaţiilor electromagnetice 

Este o reprezentare schematică, un model fizic, ce prezintă radiațiile electro- 
magnetice cunoscute şi măsurate, în funcție de lungimea lor de undă şi nivelul energetic 
specific (fig.5). 


RADIATII| RADIAȚII 
GAMMA 

UNDE 
RADIO 


INFRAROŞU 


Infraroşu Reflectat 
Infraroşu Termal 


Lungimea de undă 1nm Imm 1ст 1m 
Maximul Energiei Reflectate Maximul Energiei Radiante 
0.5 um 9.7 um 


Fig. 5. Spectrul electromagnetic. Reprezentare schematică. 


Spectrul prezintă o serie de zone, în care radiaţia electromagnetică este delimitată 
pe baza lungimii de undă. Aplicațiile de teledetectie se limitează la producerea de 
imagini, imposibilă în anumite zone spectrale. 

e Radiațiile Gamma (y), având sub 0,1 nm, sunt emise de nucleul Pământului şi nu 
se folosesc în teledetectie. 

e Radiatiile X, cu lungimi de undă cuprinse între 0,1 nm şi 1 nm, pot fi generate 
artificial, dar nu se folosesc în teledetectie, fiind importante în medicină. 

e Radiațiile ultraviolete sau UV, sunt absorbite de in mare măsură la nivelul 
stratului de ozon atmosferic şi nu se pot folosi în teledetectie. O excepţie o 
constituie radiațiile ultraviolete UV fotografic, cu lungimi de undă între 300 şi 
400 nm, la limita cu spectrul vizibil. Ele se pot înregistra sub formă de imagini cu 
filme sau senzori speciali.. 

e Spectrul vizibil, cuprins între intre 400 si 700 nm. În această zonă a spectrului se 
formează imaginile pe care le percepe omul. Este deosebit de important pentru 
teledetectie (obţinerea fotografiilor aeriene color normale sau a imaginilor 
multispectrale în culori naturale). Zona spectrului vizibil este divizată în trei 
interval : albastru: 400-500 nm, verde 500-600 nm, roşu 600-700 nm. 

e Infrarosul sau IR, între 700 nm şi 0,1 cm. Sunt foarte importante în teledetectie, 
desi nu sunt vizibile. Radiatiile permit obtinerea de imagini cu senzori optici 
(infraroşul reflectat) şi termici (infraroşul termal cu două zone, figura 6). O serie 
de componente de mediu, ca de pildă copacii inverziti sau argila reflectă radiații 
luminoase infraroşii. Corpurile calde emit radiaţii infraroşii sub forma radiațiilor 
calorice (ex. asfaltul drumurilor în timpul verii). Pot penetra formațiunile noroase. 

e Microundele cu peste 0,1 cm, sunt folosite pentru aplicaţiile radar de teledetectie 
activă şi se propagă în bune condiţii prin diverse medii. Imaginile rezultate au 
aplicaţii largi în modelarea digital a reliefului. 

e Undele radio, cu lungimi de undă de peste 100 cm, nu permit obținerea de iamgini 
dar sunt folosite în transmiterea de la sateliți la sol a semnalelor ce vor fi 
convertite în imagini. 

Dintre aceste interval, doar zonele cuprinse între 300 nm şi 100 cm sunt 
importante în teledetectie, dar, şi acestea, numai partial, în condițiile problemelor 
de propagare prin atmosferă. 

Propagarea radiațiilor în atmosferă. 

Atmosfera este un mediu gazos eterogen, un amestec de gaze care conţine şi 
particule solide. Atmosfera terestră nu este traversată la fel de către toate radiațiile 
electromagnetice. О mare parte din radiaţii 151 pierd proprietățile initiale, suferind diferite 
transformări, legate de refracție, reflexie, difuzie sau absorbţie. 

În teledetectie, radiaţia electromagnetică strabate atmosfera de două ori, ca 
radiaţie incidentă, de la Soare către obiect şi in calitate de radiație reflectată, de la obiect 
către senzorul de teledetectie de pe avion sau satelit. 

Pentru a defini comportamentul atmosferic al radiațiilor, se folosesc două noțiuni. 

Rata de transmisie atmosferică, reprezintă procentul în care radiația cu o anumită 
lungime de undă penetrează atmosfera terestră pe toată înălțimea acesteia (fig. 6). 

Fereastra atmosferică (engl. atmospheric window) constituie un interval de 
lungime de undă caracteristic radiațiilor din spectrul electromagnetic, care poate trece 
prin atmosferă în anumite condiții. Aceasta se poate defini ca intervalul de lungimi de 
undă, în limitele căruia rata de transmitere atmosferică este aproape de 100%. Aceste 
noțiuni sunt reprezentate grafic în figura 6. 

Fig. 6. Comportamentul atmosferic al radiatiilor electromagnetice si aplicatii de 


teledetectie (dupá Sabins, 1997). 


Din graficul prezentat mai sus, se observá o parte a spectrului radiatiilor cu cele 
mai numeroase aplicatii in teledetectia pasivá. Ferestrele atmosferice sunt evidente prin 
várfurile curbei ce semnificá rata de transmisie atmosfericá, in timp ce pauzele sunt 

prezente în condițiile absorbției radiațiilor de către unele componente ale atmosferei (ex. 
ozonul pentru ultraviolete sau unele radiaţii calorice, vapori de apă pentru unele radiații 
infraroşii etc.). Ratele cele mai mari de transmisie coresopund UV fotografic, dar mai 
ales radiațiilor vizibilului şi partial pe intervale, infraroşului sau microundelor. 

Aplicațiile teledetectiei utilizează astfel ferestrele atmosferice, deoarece radiaţia 
electromagnetică tranzitează de două ori atmosfera şi trebuie să ajungă cât mai puţin 
alterată la senzori, mai ales în cazul celor satelitari plasați pe orbite ce depăşesc limita 
atmosferei, la 400 km la Ikonos, 700-900 km la Landsat (din diferite generații) şi chiar 
36000 km la sateliți meteorologici geostationari. 


Întrebări de autoevaluare 

e Explicati care sunt cele mai utile radiaţii folosite in teledetectie. 

e Cum se comportă radiaţiile la traversarea atmosferei terestre ? 

e Ce sunt ferestrele atmosferice şi cum se folosesc în aplicaţiile de teledetectie. 
Tema de control (referat) 
Clasificati pe baza informațiilor de pe site-urile internet, aplicațiile de 
teledetectie în funcţie de radiațiile folosite şi scopul lor aplicativ. 

TEMA 3. PRINCIPIILE TELEDETECTIEI PASIVE. 


Conţinut 

Moduri de obţinere a imaginilor de teledetectie. 
Noţiunea de teledetectie pasivă. 

Televiziunea satelitară. 

Scanarea multispectrală. 

Radiometria. 

Scanarea termica. 


Obiective 
e Cunoaşterea şi înțelegerea principiilor pasive ale teledetectiei. 
e Cunoaşterea specificului imaginilor rezultate şi a unor aplicații ale 
acestora în cercetarea mediului geografic. 


Imaginile de teledetectie se obțin prin diferite mijloace. Acestea se 
constituie în principii, în tehnici speciale ce utilizează radiațiile electromagnetice, 
prin captarea, măsurarea şi înregistrarea lor, în scopul producerii de imagini. Cel 
mai vechi principiu este fotografierea aeriană sau aerofotografierea, ce a fost 
aproape un secol, singura modalitate de obţinere a imaginilor de teledetectie. Din 
această cauză acesta este definit drept un procedeu convențional în aplicațiile de 
teledetectie. După 1960, mai ales sunt utilizate şi alte procedee, bazate pe senzori 
diferiți de camera fotografică aeriană, numiţi şi nefotografici sau neconventionali. 
Aceştia sunt aplicații complexe ale fizicii şi mai ales ale opticii, mecanicii de 
mare precizie, termodinamicii, electronicii, radiocomunicatiilor etc. Aplicațiile de 
teledetectie sau principiile acesteia se pot clasifica dupa: 

a. Proveniența radiaţiilor electromagnetice 
Principii pasive 
Principii active 
b. Modalitatea obținerii imaginilor 
Principii convenţionale sau fotografice (aerofotografierea) 
Principii neconvenţionale sau nefotografice 


Principiile teledetectiei pasive 


Presupun înregistrarea de imagini de la distanţă ale obiectelor şi fenomenelor de 
pe suprafaţa terestră (fig. 7), utilizând exclusiv radiaţiile electromagnetice emise de 
acestea. Aceste principii presupun exclusiv înregistrarea radiațiilor emise de către obiecte 
şi fenomene, ca de pildă înregistrarea radiației solare reflectate de către corpuri 
(teledetectia cu senzor optic) sau a radiațiilor calorice din zona infraroşului termal 
(teledetectia prin scanare termică). 

Fig. 7. Aplicatie de teledetectie pasivá a satelitului SPOT, axatá pe captarea radiatiilor solare 
reflectate de diferitele elemente ale mediului geografic. 


Ín practicá se folosesc patru principii pasive de obtinere a imaginilor 
nefotografice. 
e principiul televiziunii satelitare, 
e principiul scanării multispectrale, 
e principiul radiometriei, 
e principiul scanării termice. 


1. Principiul televiziunii satelitare 

Foloseşte ca senzori camerele de televiziune de construcție specială (engl. 
vidicon), care captează şi înregistrează de la distanță, radiațiile luminoase emise de către 
corpuri, în mod selectiv, în mai multe intervale ale spectrului radiațiilor. 

Televiziunea se bazează pe conversia radiaţiilor luminoase în imagini vizualizate 
pe tuburi catodice şi care pot fi transmise prin diferite mijloace la distanţă. Camera de 
televiziune primeşte radiația luminoasă pe care o transformă în curenţi electrici, proiectati 
apoi sub formă de fascicule de electroni pe ecranul unui tub catodic. Imaginea rezultă din 
combinarea punctelor luminoase şi întunecate de pe ecran şi, deşi este neunitară din punct 
de vedere tehnic, este percepută de către ochiul uman ca unitară, datorită inertiei acestuia. 

Imaginea de televiziune satelitară trebuie să aibă o rezoluție mult mai mare decât 
cea de televiziune comercială (fig. 8), deoarece este necesară identificarea cât mai multor 
detalii din teren. Diferenţa de rezoluţie între imaginea comercială de televiziune şi cea de 
teledetectie prin televiziune este de peste 10 ori. Astfel imaginea TV comercială cuprinde 
500-800 de linii iar cea satelitară are mai mult de 4500 de linii. 

Fig. 8. Imagine RBV, în infraroşu apropiat, obținută cu ajutorul unei camera de 
televiziune a sistemului de la bordul unui satelit Landsat, deasupra unui sector de la sud 
de New York, pe coasta atlantică a SUA. 


Teledetectia satelitară prin televiziune utilizează sisteme de mai multe camere 
speciale, mobile în raport cu direcţia de zbor orbital, care pot înregistra simultan aceeaşi 
imagine în mai multe benzi sau intervale spectrale. Înregistrarea imaginilor prin 
televiziune se poate realiza în două moduri: imagine-cadru, când imaginea în care 
punctele şi liniile ce o compun sunt înregistrate simultan şi rezultă o imagine relativ 
unitară, şi prin baleiere, când înregistrarea imaginii se face punct cu punct şi linie cu 
linie. 

Imaginile rezultate prin principiul televiziunii satelitare sunt imagini alb-negru 
diferite sub raport spectral deoarece ele sunt complementare la nivelul lungimilor de 
undă. Aplicația a fost folosită la sateliții meteorologici sovietici şi americani, la unele 
stații spațiale din anii 60 şi 70 (experimental) şi s-a consacrat la primele trei misiuni din 
programul Landsat, numite ERTS A, B şi C. Acestea au folosit sistemul de camere RBV 
(Return Beam Vidicon) în trei şi mai târziu în cinci intervale spectrale din vizibil şi 
infraroşu. Sistemul a fost abandonat, la următorii sateliți, datorită problemelor tehnice 
destul de frecvente. 

2. Principiul scanării multispectrale 

Este unul dintre cele mai folosite principii pentru că obţine imagini de bună 
calitate la nivelul rezoluţiei spectrale şi spaţiale. Principiul, perfecționat în ultimele trei 
decenii, se bazează pe faptul că în natură orice obiect sau fenomen emite radiaţii 
electromagnetice, în funcție de proprietățile fizice şi chimice, prin intermediul cărora 
acestea pot fi înregistrate, descrise şi analizate. 

Aceste aplicaţii presupun cunoaşterea exactă, din cercetări de laborator a 
radiaţiilor electromagnetice emise de diferite corpuri sau medii în vederea proiectării, 
construirii $1 utilizării unor senzori speciali, în vederea înregistrării radiațiilor sub formă 
de imagine. 

Scanarea multispectrală utilizează radiaţiile luminoase cu diferite lungimi de undă 
emise de către corpurile de pe suprafaţa terestră. Aceste radiații sunt, de fapt, radiațiile 
solare reflectate de către obiecte. Imaginile obţinute prin acest principiu sunt numite 
multispectrale şi sunt reprezentate prin mai multe înregistrări ce corespund câte unui 
interval spectral. Legate de acestea sunt noțiunile de bandă spectrală, respectiv scenă 
satelitară. 

Banda spectrală reprezintă un interval din spectrul căreia îi corespunde o imagine 
în cazul unei înregistrări multispectrale. Înregistrarea imaginilor se realizează întotdeauna 
pe principiul baleierii, adică punct cu punct şi linie cu linie. Fiecărei benzi spectrale îi 
corespunde o imagine alb-negru, aşa cum se observă în fig. 9. Sistemele de scanare pot 
înregistra astfel mai multe benzi (ex. 4 pentru Landsat MSS, 7 pentru Landsat TM, 5 
pentru SPOT 4, 5, Ikonos si QuickBird etc.). În fig. 6 sunt evidenţiate căteva aplicaţii în 
raport cu spectrul utilizat, prin segmente de dreaptă ce semnifică de fapt câte o bandă 
spectrală (ex. 8 benzi la satelitul japonez JERS cu senzor optic). 

Fig. 9. Imagini multispectrale Landsat TM (după Short, 2006). 


Scena satelitară (imaginea satelitará primară) reprezintă o suprafaţă limitată de 
teren cu dimensiuni bine precizate, de formă pătrată sau dreptunghiulară în limitele căreia 
se înregistrează o imagine în mai multe benzi spectrale, prin scanare multispectrală şi nu 
numai. Dimensiunile acesteia sunt bine calculate în funcţie de acoperire spaţială, 
rezoluţie spaţială, timp de scanare, corelat cu viteza satelitului (peste 11 km/s), 
altitudinea, viteza de rotație a Pământului cât şi poziţia Soarelui pe boltă (ex. latura de185 
km la Landsat, 60 km la SPOT 4, 10,4 km la Ikonos etc.) . Înregistrarea se realizează în 
timpul parcurgerii orbitelor ce au parametrii cunoscuţi (fig. 10), de la altitudini de sute de 
km (400 km la Ikonos, peste 900 km la primii sateliți Landsat etc.) la ore exacte, la 


intervale de timp egale (ex. cca. 18 zile la ERTS A). 
З : 

Figure 6.22 Timing of adjacent Landsat-4 or -5 coverage tracks. Adjacent swaths are imaged 7 days apart. (Adapted from 
NASA diagram.) 


Fig. 10. Configuraţia unor orbite heliosincrone în planul polilor la sateliții Landsat (după 
NASA-GSFC). 

Sistemul de scanare multispectrală, prezentat simplificat în figura 11, cuprinde o 
serie de componente ce au ca scop captarea, detectarea, înregistrarea şi transmiterea la 
staţiile de sol a imaginilor prin unde radio, în scopul obţinerii pe computer a imaginilor. 

Fig. 11. Sistemul de scanare multispectrală Landsat MSS (după Short, 2006). 


Radiațiile luminoase reflectate de obiectele de pe Pământ sunt captate cu un sistem de 
oglinzi speciale, mobile, cu unghi mic de deschidere, prin baleiere sau scanare, mai exact 
prin explorare punct cu punct şi linie cu linie. Direcţia de scanare poate fi paralelă sa u 
perpendiculară fata de traseul orbitei. Oglinzile oscilante captează lumina şi o trimit către 
filtre, unde este filtrată după lungimea de undă şi suferă o serie de conversii pentru a fi 
sesizată de sistemul cu detectori (6 pentru o bandă spectrală în fig. 10, la Landsat MSS). 
După detectarea selectivă, semnalul radio va fi trims la sol unde se obțin în staţiile 
specializate şi laboratoare imaginile punct cu punvct şi linie cu linie. 

Sistemul a atins în prezent performanţe deosebit de mari, prin apariţia scanerului 
hiperspectral, ce poate detecta şi înregistra simultan un număr foarte mare de lungimi de 
undă în limitele unui mare număr de benzi spectrale (ex. scannerul AVIRIS în 224 de 
benzi spectrale). 

Aplicațiile imaginilor obţinute astfel sunt deosebit de diversificate şi au o mare 
utilitate socială (analiza vegetației, a culturilor agricole, urbanism, investigarea excesului 
de umiditate, prospectare geologică etc.). 

3. Principiul radiometriei se bazează, asemeni scanării multispectrale pe 
detectarea simultană şi selectivă a radiațiilor electromagnetice emise de corpuri, în 
diferite zone ale spectrului, de la ultraviolet fotografic la vizibil, infraroşu reflectat şi 
chiar infraroşu termal. Sistemele de senzori sunt însă speciale şi se numesc radiometre. 
Radiometrele sunt sisteme complexe sau instrumente de teledetectie pasivă (fig. 11 a) 
care măsoară radiaţiile electromagnetice emise de corpuri sau medii (apa mărilor, soluri, 
vegetație, roci etc.) prin compararea lungimii de undă specifică acestora cu lungimi de 
undă standard ale unor radiații generate artificial. Au fost utilizate la început la sateliții 
meteorologici americani Nimbus. 

Radiometria permite obţinerea prin baleiere a unor imagini multispectrale, 
similare celor rezultate din scanarea multispectrală. Prin radiometrie rezultă simultan 
imagini în intervale mai înguste din spectrul electromagnetic, fapt deosebit de util în 
înregistrarea comportamentului spectral al obiectelor. Prin combinarea imaginilor 
radiometrice rezultă imagini fals-color în care culorile naturale au fost înlocuite cu alte 
culori numite şi culori convenţionale (fig. 11 b). 


Fig. 11. A. radiometrele sistemului ASTER de la bordul satelitului Terra, destinate măsurării 
intervalelor de lungimi de undă din vizibil-infraroşu apropiat (VNIR), infraroşului mijlociu 
(SWIR) şi infraroşului termal (TIR). B. imagine satelitară ASTER a vulcanului Villarica, 
Chile (falscolor în scara de gri). Sursa NASA-JPL. 


Aplicațiile radiometriei satelitare sunt multiple : identificarea tipurilor de minerale 
şi roci utile, identificarea tipurilor de vegetaţie, a speciilor de plante, identificarea 
scoartelor de alterare şi a solurilor, analiza şi cartografierea multitemporala a poluării 
apelor, aerului şi solului, obținerea de modele numerice altitudinale ale terenului (MNA) 
utile topografiei şi studiului dinamicii reliefului, pe baza proprietăților stereoscopice. 
Interpretarea imaginilor radiometrice implică o serie de dificultăți legate mai ales de 
corespondenţa culorilor. În acest scop se utilizează colecţii de valori spectrale care 

caracterizează diferitele elemente de mediu în vederea identificării acestora. Acestea se 
mai numescşi biblioteci spectrale (ex. biblioteca de signaturi de minerale a USGS). 
4.Principiul scanării termice. 

Utilizează lungimile de undă ale infraroşului termal în vederea obţinerii de 
imagini ale potențialului caloric al obiectelor din teren. Imaginile în infraroşu termal se 
obțin în cazul oricărui corp cu o temperatură mai mare de 1°K. Corpurile emit radiații 
calorice ce devin radiații luminoase atunci când ating starea de incandescență. Ferestrele 
atmosferice ce permit aceste aplicaţii sunt limitate la două intervale ale infraroşului 
termal (fig. 6), 3-5p, respectiv 8-14. Intensitatea radiaţiei reflectate este dependentă de 
culoarea şi rugozitatea suprafeţelor. 

Sistemele de teledetectie obțin imagini prin baleiere, similar sistemelor de scanare 
multispectrală, utilizând însă senzori cu trăsături diferite. Senzorii de teledetectie sunt 
sensibili la diferenţele de temperatură. 

În general, senzorii sunt reprezentaţi prin cristale compuse din metale rare 
obținute în laborator (aliaje de PbS, InSb, CdHgTe, adaptate radiaţiilor cu anumite 
lungimi de undă), plasate într-un mediu gazos (He), care permite răcirea permanentă a 
acestora pentru a fi aduse la tenmperatura de referință. 

Imaginile de teledetectie prin scanare termică (în unele lucrări, termografiere) 
sunt alb-negru în care corpurile calde apar în tonuri deschise (fig. 12). Obţinerea de 
imagini prin scanare termică este posibilă inclusiv pe timp de noapte şi indiferent de 
condiţiile meteorologice. Imaginile in infraroşu termal diferă în funcție de momentul zilei 
când au fost preluate, deoarece şi comportamentul caloric este diferit. Fiecare modificare 
de ton de culoare la altul semnifică şi o anumită diferenţă de temperatură, ce se poate 
calcula prin aplicarea unor formule de calcul în funcție de parametrii imaginii. 


Fig. 12. Imagine în infraroşu termal (TIR) a unui oraş din SUA, preluată cu un scanner 
termic aeropurtat, pe timp de noapte. Sunt evidenţiate emisiile de radiaţii calorice din jurul 
clădirilor dar şi contrastul termic dintre rețeaua stradală şi spațiile verzi. Râul canalizat este 

un corp cald, datorită deversării apelor epurate. 


Aplicațiile scanării termice sunt importante în domeniul analizelor de mediu, ca 
de pildă analiza topoclimatică şi microclimatică, analiza specificului utilizării terenurilor, 

urbanismul, analiza tipurilor de minerale şi roci utile, dar şi aplicaţii în domeniul militar 
(monitorizarea prin imagini multitemporale a mişcărilor de trupe şi tehnică militară). 


Întrebări de autoevaluare 

e Cum funcționează scannerele multispectrale? 

e Ce aplicatii au radiometrele? 

e Cum poate fi interpretată o imagine obţinută prin scanarea termică. 
Tema de control (referat) 
Aplicaţii în cercetarea mediului ale imaginilor de teledetectie pasivă. 

TEMA 4. PRINCIPIILE TELEDETECTIEI ACTIVE. 


Continut 
e Notiunea de teledetectie activa. 
e Radarul. 
e = Lidarul. 
e Sonarul. 
Obiective 


e Cunoaşterea şi înțelegerea principiilor active ale teledetectiei. 
e Cunoaşterea specificului imaginilor rezultate şi a unor aplicații ale 
acestora în cercetarea mediului geografic. 


Teledetectia activă utilizează radiaţiile electromagnetice generate artificial, cu ajutorul 
diferitelor instrumente, în vederea explorării şi înregistrării sub formă de imagini a obiectelor şi 
fenomenelor de pe suprafaţa terestră. Teledetectia cu mijloace active, determină posibilitatea de a 
obține imagini exacte ale obiectelor, folosind radiații ce se pot propaga în condiții diferite de cele 
utilizate in teledetectia cu pasivă (ex. microundele folosite de sistemul radar). Imaginile au 
aplicaţii variate în analiza mediilor geografice, fiind complementare imaginilor fotografice sau 
celor obținute neconvențional. Principiile cele mai cunoscute sunt legate de folosirea 
microundelor (radar), luminii polarizate sau laserului (lidarul), respectiv undelor sonore 
(sonarul). 


1. Radarul 


Principiul radarului (de la engl. Radio Detection and Ranging) se aplicá de peste cinci 
decenii în domeniul navigaţiei aeriene şi maritime sau fluviale. Imaginea radar permite sesizare 
pe monitoare, în timp util, a obstacolelor existente їп câmpul sau raza de acțiune a sistemului. 
Acesta utilizează microundele, mai exact o parte a acestora, cu lungimi de undă mai mari de 0,5 
cm, deoarece aceste radiaţii, vecine în spectru cu undele radio, au o bună rată de transmisie 
atmosferică. Mai mult, microundele se pot propaga indiferent de condițiile atmosferice şi sunt 
reflectate diferit de obiecte în fiunctie de expunerea lor la fluxuri de undă şi de caracteristicile 
suprafeţei lor. 

Radarul de teledetectie are ca aplicaţie principală obținerea de imagini ale terenului şi 
utilizează microundele generate artificial, cu ajutorul unor sisteme amplasate la bordul 
avioanelor, elicopterelor sau sateliților. Principiul acestuia este exprimat în fig. 13. 

Silo Barn 


Fig. 13. Fluxurile de radiatii (microunde) in cazul unei aplicatii radar. 


In figura de mai sus se observa emisia la interval egale (cadentata), de radiatie incidenta, 
cu parametri cunoscuti, in directia unor obiecte din teren (constructii), respective depolarizarea 
acestorv fluxuri la contactul cu obiectele ce au forme diferite. Microundele reflectate sunt captate 
dupa un interval de timp, la bordul avionului, de către sistemul radar, însă cu proprietăți diferite 
de radiaţiile incidente. Recepţia acestor radiații permite, înregistrarea lor, conversia în curenți 
electrici, proiectarea lor pe tuburi catodice, dar mai ales înregistrarea imaginii, fie la bordul 
aparatului de zbor, fie la stațiile special de la sol, unde sunt procesate imaginile. 

Sistemele radar sunt de două tipuri, în funcție de localizarea fluxurilor de radiaţii şi 
acoperirea terenului. 
imagini de emisie verticală. În primul caz, cel al radarului cu emisie verticală, rezultă o imagine 
îngustă, similară unui profil topografic al terenului. Aplicația este utilă mai ales navigației 
aeriene, în diferite misiuni de fotografiere aeriană, deoarece se impune cunoaşterea exactă a 
plafonului de zbor. 

Al doilea sistem este radarul lateral aeropurtat, cu acronimul SLAR (engl. Side Looking 
Airborne Radar), cea mai utilizată aplicaţie de acest tip. Acesta permite emiterea de microunde 
cu ajutorul unor antene mobile amplasate oblic pe fuselajul avionului, de o parte şi de cealaltă a 
acestuia sau lateral si perpendicular față de direcţia de zbor. În aceste condiţii, rezultă o mult mai 
bună acoperire a terenului, ce creşte în funcție de plafonul de zbor (ex. lăţimea zonei de acoperire 
în teren atinge 9 km la un plafon de 3000 m, respectiv peste 20 km la un plafon de cca. 7000 m). 
În figura 14, este prezentat schematic principiul acestei aplicații. 

Fig. 14. Principiul radarului lateral aeropurtat (dupa Short, 2006). 


In desenul de mai sus, se observa interactiunea componentelor de mediu cu fluxurile 
oblice de microunde cu emisie cadentatá (ex. peste 2000 de impulsuri pe secundă la unele 
sisteme). Acestea imprimă o reflexie diferită a radiaţiilor incidente, datorată pe de o parte 
rugozitatii suprafeţelor, materialelor componente (podul metalic determină un varf de intensitate 
a semnalului de răspuns) şi pe de altă parte un răspuns slab în cazul apei lacului (penetrate de 
microunde), dar mai ales pentru suprafeţele ,,ascunse’’ sau „umbrite” în raport cu fluxul de 
radiaţii. În acest mod, imaginea radar rezultată este o sumă de puncte luminoase şi întunecate, o 
imagine alb-negru sau în scara de gri (engl.grayscale) în care suprafeţele expuse spre radiaţia 
incidentă sunt deschise ca ton de culoare, iar cele adăpostite apar întunecate, aşa cum se observă 
51 în banda ce însoţeşte figura 14. De asemenea imaginea suprafeţelor cu o mare netezime (ex. 
cele metalice, din sticlă, beton etc.) apare în tonuri deschise datorită dispersiei slabe a 
microundelor, în timp ce suprafeţele cu aspect neuniform, rugos apar mai închise datorită 
diaspersării fluxurilor de radiații incidente. Imaginile se obţin prin baleiere, in timul deplasării 
avionului sau satelitului, prin coordonarea fluxurilor incidente şi reflectate cu viteza de zbor şi 
momentul înregistrării punctelor luminoase. Aplicația permite obţinerea de imagini oblice, cu 
deformări geometrice, de mare utilitate în reprezentarea suprafeţei topografice (figura 15). 

Fig. 15. Imagini de teledetectie radar. A. Imagine satelitará SEASAT asupra coastei Californiei. 
B. Imagine combinată în trei intervale ale spectrului microundelor (în scară de gri) si profile 
topografice prin modelul digital rezultat, California (după USGS şi Short, 2006). 


Din simpla examinare a imaginii din figura 15A, se observa morfografia sau fizionomia 
suprafeţei topografice, linia țărmului, fragmenntarea versatilor montani defrişați, contactul pe 
falii şi asimetriile impuse de structura geologică etc. Delimitarea treptelor de relief este 
lesnicioasă, dar şi aprecierea prin profile a fragmentării acestuia (fig. 15B). 

Sistemul a devenit tot mai performant în ultimul deceniu, prin obținerea de imagini cu 
rezoluţii din ce în ce mai mari, rezultatul unei sincronizări perfecte a vitezei de zbor, poziţiei 
antenei $1 timpilor de emisie şi de răspuns ai semnalului. Aplicația SAR (eng. Synthetic Aperture 
Radar) sau radar cu deschidere sintetică, ce utilizează efectul Doppler (aplică ecoul în propagarea 
semnalului de răspuns), are ca scop obţinerea de imagini radar cu rezoluţii mari şi foarte mari. 

Mijloacele actuale computerizate au atins performanţa de a permite generarea automată a 
modelelor numerice sau digitale ale terenului din imagini radar oblice, cu o anumită suprapunere 
laterală. Procedeul se numeşte şi interferometrie şi este de mare utilitate în analiza dinamicii 
reliefului dar mai ales în obţinerea elementelor de altimetrie, necesare hărților topografice. În 
vara anului 2000, naveta spațială americană a realizat o aplicaţie de teledetectie radar, destinată 
obținerii de imagini şi în final de modele digitale ale suprafeţei topografice a întregului uscat 
terestru, la rezoluţii de 30 m, prelucrate la 90 m. Misiunea SRTM (engl. Shuttle Radar 
Topographic Mission, fig. 16) a fost un succes, deoarece în prezent, aceste date topografice sunt 
accesibile diferitelor domenii de cercetare teoretică şi aplicată. 

Fig. 16. Misiunea SRTM, cu sistemul de antenă mobilă radar montat ре naveta spaţială (după 
USGS), A. Model digital, în scara de gri, al suprafeţei topografice, obţinut prin procesarea 
datelor din înregistrările radar din misiunea SRTM (după DLR). 


Aplicațiile imaginilor radar sunt axate astfel tot mai mult pe cartografierea şi modelarea 
digitală a reliefului şi proceselor actuale (ex. alunecări de teren), dar se dovedesc importante şi în 
proiectele de amenajare teritorială şi urbanism. 


2. Principiul lidarului 


Este un mijloc activ de a obține imagini, similar până la un punct radarului, însă mai nou, 
fiind apărut şi perfecţionat după anii 60. Lidarul (de la engl. Light Detection and Ranging) 
foloseşte în locul microundelor lumina polarizată numită şi laser. 

Radiațiile luminoase cu un fascicul foarte îngust şi un mare potențial energetic, pot fi 
generate de către unele cristale sau substanțe gazoase supuse influenţei unor câmpuri magnetice 
sau electrice. Principiul utilizează scanarea sau baleierea unor suprafeţe situate lateral în raport 
cu direcţia de zbor, prin coordonarea perfectă cu viteza de zbor a avionului sau elicopterului ce 
transportă instrumentul. La contactul cu obiectele din teren, semnalul incident, cu parametri 
cunoscuţi este reflectat, o parte a luminii este absorbită, difuzată, astfel încât intensitatea 
răspunsului este captată, măsurată şi înregistrată sub forma unei imaginii alb-negru. Explorarea 
terenului se realizează prin baleiere sau scanare cu fasciculul monocromatic generat la bordul 
avionului, elicopterului sau satelitului iar coordonarea vitezei de deplasare cu cea de scanare se 
face cu ajutorul unui sistem special GPS (figura 17 A). Radiațiile luminoase cu alte lungimi de 
undă, provenite de la diverse surse, sunt eliminate prin filtrare în condiţiile receptiei semnalului 
de răspuns cu antena specială. 

OSi Passive Station 


A 
Fig. 17. Principiul lidarului aeropurtat (A) şi imagine lidar din Marea Britanie (B). 


Imaginea rezultată este în scara de gri (fig. 17B) şi are de cel mai multe ori o foarte mare 
rezoluţie spaţială, de ordinul a 1-2 m sau chiar mai mare de 0,5 m. Aceasta implică posibilitatea 
modelări digitale sau a cartografierii unor obiecte sau fenomene cu o dinamică rapidă ca de pildă 
deplasări în masă, dinamica albiilor în timpul inundațiilor, formaţiuni noroase, dinamica valurilor 
si mareelor în regiunile litorale (cu precizii mai bune de 0,5 m, în funcție de altitudinea de zbor). 
Aplicațiile în topografia de detaliu sunt remarcabilă prin precizia şi importanţa lor (altimetrie şi 
batimetrie pe baza unor modele numerice de teren derivate din imagini). 


3. Principiul sonarului 


Sonarul (de la engl. Sound navigation and ranging), numit şi ecosondă, utilizează undele 
sonore generate în limitele unor parametri cunoscuți de sisteme speciale. Aplicațiile sunt legate 
aproape exclusiv de mediul marin, de bazinele acvatice, deoarece propagarea sunetului, a 
ultrasunetelor este optimă prin apă şi mult mai dificilă în atmosferă. Principiul (fig. 18 A) este 
destul de apropiat de cel al radarului sau lidarului. Undele sonore sunt emise de generatoare 
submerse asemeni unor antene fixe sau mobile de pe nave sau submarine, în direcția fundului 
apei marine, unde interacționează cu diferite medii cu structuri şi rugozitati diferite, expuse 
diferit în raport cu flux sonor incident. Sistemul explorează obiectelo tot prin scanare sau 
baleiere, în limitele razei de acţiune. 

Reflectate în parte, aceste radiaţii electromagnetice se întorc spre navă unde sunt 
receptate cu senzori numiți geofoane, similare unor microfoane. Semnalul de răspuns este captat, 
înregistrat, prelucrat şi vizualizat pe tub catodic, unde apare o imagine alb-negru numită şi 
sonogramă (fig. 18 B). Aceasta arată destul de fidel, imaginea sedimentelor şi a formelor sau 
structurilor de pe fundul bazinului acvatic şi este utilă în studiul reliefului şi geologiei acestora. 
Din imagini dublet, aşa cum apar în fifura 18, se pot genera chiar şi modele digitale ale 
topografiei subacvatice, aplicație ce se poate dezvolta şi din interpolarea unor profile cu o 
ecosond portabilă. Suprafeţele expuse undelor sinore sunt mai deschise ca ton de culoare, 
comparativ cu cele ascunse fluxului de unde. De asemenea rocile sedimentare moi absorb sau 
difuzează undele, mai ales când sunt slab consolidate, de aceea apar în ton închis, comparativ cu 
roci sau obiecte dure ce apar deschise. 

Fig. 18. Principiul sonarului de joasă frecvenţă (A) şi aspectul unei sonograme ce prezintă un 
sector de şelf continental (B). 


Întrebări de autoevaluare 
e Ce asemănări şi deosebiri există între sistemele de teledetectie activă ? 
e Ce aplicaţii ale lidarului sunt importante pentru studiul reliefului? 
e Cum poate fi interpretată geografic o imagine radar ? 


Tema de control (referat) 

Importanţa în cercetarea mediului a imaginilor radar şi lidar. 

O abordare comparativă cu imaginile obținute prin scanare multispectrală şi 
radiometrie. 

TEMA 5. CARACTERISTICILE IMAGINILOR 
SATELITARE ŞI AERIENE 


Conţinut 
e Caracteristici de bază ale imaginilor de teledetectie 
e Exemple privind caracteristicile imaginilor. 


Obiective 
e Cunoaşterea si înțelegerea  particularitátilor imaginilor de 
teledetectie, prin intermediul exemplelor, în raport cu harta. 
e Cunoaşterea şi înţelegerea avantajelor şi limitelor pe care le impun 
imaginile de teledetectie în aplicaţiile lor. 


Imaginile satelitare şi aeriene, sunt reprezentări obiective şi instantanee ale 
realităţii terenului, raportate precis la repere spatio-temporale. Aceast trăsătură le conferă 
proprietăți diferite în raport cu harta sau planul şi le recomandă drept una dintre cele mai 
utile şi mai sigure surse de informaţii cu localizare spațială sau informaţii geografice. Cu 
toate acestea, integrarea lor în diverse aplicații necesită cunoaşterea proprietăților lor, a 
avantajelor şi limitărilor ce rezultă din folosirea lor. 


1. Scara imaginilor 


Scara imaginilor reprezintă raportul de micşorare al unui element din teren care 
apare in cuprinsul imaginii. Scara imaginilor este o caracteristică individuala, astfel încât, 
fiecare imagine, fie satelitară, fie aeriană prezinta o scara proprie ce se impune a fi 
determinată în multe cazuri. 

Scara unei imagini este un raport al cărui numitor nu este un numar rotund. 
Explicaţia trebuie legată de formula de mai jos, pe care o aplicăm unei fotograme aeriene 
(aerofotogramă obţinută cu o cameră cu film). Relaţia se poate adapta uşor inclusiv 
imaginilor satelitare, prin eliminarea ultimului raport. 


1/ = d/D= f/H 


unde, 

n este numitoril scării hărții 

d este dimensiunea în imagine a unui detaliu din teren (m) 

D este dimensiunea în teren a detaliului din imagine (m) 

f este distanţa focala a obiectivului camerei de fotografiere aeriană, specificată in 
cartea tehnică (mm) 

H este plafonul de zbor de la care a fost preluată imaginea, specificat la fiecare 
fotogramă aeriană. 


Cea mai simplă modalitate de a explica scara unei imagini este reprezentarea grafică a 


proiecției centrale specifică fotogramelor aeriene (fig. 19), obținute pe film cu o camera 
specială (principiu convenţional). Proiectia centrală este caracteristică fotogramelor 

aeriene şi are ca punct de perspectivă focarul (B sau C în fig. 19 a şi b). Razele de 
proiecție corespund razelor de lumină reflectate de obiectele din teren, care trec prin focar 
si ajung la suprafaţa materialului fotosensibil, la nivelul căruia are loc reacția 
fotochimică. Prin developare şi alte prelucrări de laborator rezultă fotograma aeriană. 

Fig. 19. Proiectia centrală a unei fotograme aeriene verticale. Imaginea suprafeţei de 
teren A, este proiectată prin lentilele camerei de fotografiere B, rezultând imaginea 
aeriană sau fotograma micşorată C (a). Relaţia de calcul a scării imaginii, pe baza 
raporturilor dintre laturile a două triunghiuri asemenea (AB este D din formulă, DE este d 
din formulă), b. 


Scara unei imagini de teledetectie este însă o noțiune mai complexă, în condițiile 
în care punctele şi obiectele din imagini sunt situate în realitate la altitudini diferite, deşi 
pe planul imaginii ele apar la acelaşi nivel. Rezultă că obiectele mai apropiate de cameră 
sau de senzor, de pildă cele de pe înălțimi, au scara mai mare decât cele mai depărtate, 
situate de pildă în văi sau depresiuni. Acestă deformare se numeşte şi efect topografic şi 
poate fi corectat prin modificarea proiecției centrale şi înlocuirea ei cu cea ortografica. 

În formula scării valoarea plafonului de zbor (Н) se va modifica în funcție de 
fragmentarea terenului, care determină o valoare diferită pentru fiecare prnct în funcție de 
altitudine. Rezultă că, în imaginea de teledetectie inițială, neprelucrată, scara poate fi 
calculată pentru fiecare punct. Valoarea ce tine seama de plafonul afişat pe altimetrul de 
pe marginea fotogramei este mai mult orientativă şi are un caracter general. În figura 20, 
se prezintă un exemplu de calcul a scării unei imagini aeriene, în valoare medie, prin 
diferenţierea din plafonul de zbor, raportat la nivelul mării a altitudinii medii a terenului 
din imagine. 

f (focal › 
H (flight altitude) -h (average ground elevation) 


SCALE (RF ) = 


t = 6 inches or 152 centimeters 


With English measurements: 
0.5 

10,000 feet — 850 feet 

or 1:18,300 


Fig. 20. Determinarea scării unei imagini în condițiile raportării formulei la plafonul de 
zbor şi la altutudinea medie a terenului. 


Asemeni hărților, şi imagimile de teledetectie se pot grupa după criteriul scării, 
deşi în acest caz rezoluţia este cea care face diferența mai evidentă. După Sabins (1997), 
imaginile se împart în trei categorii: 
a) imagini la scari mari( mai mari de 1:50 000 ex. fotogramele aeriene, 
imaginile satelitare de mare şi medie rezoluție) 
b) imagini la scari medii(între 1:50 000 — 1:500 000, ex. o parte a imaginilor 
satelitare de medie şi mică rezoluţie) 
c) imagini la scari mici(sub 1:500 000, ex. imagini de la sateliții meteorologici 
geostationari, fig. 21) 


Fig. 21. Imagine la scară mică în infraroşu obținută de un satelit geostationar NOAA- 
GOES, 28 februarie 2007, reprezentând America de Nord şi de Sud (NOAA). 

2. Rezoluţia imaginilor 

Rezoluţia este una dintre cele mai însemnate caracteristici ale unei imagini, 
deoarece aceasta permite identificarea unui obiect de către analistul care utilizează 
imaginea în diferite scopuri. Din acest punct de vedere rezoluţia se poate defini spațial, 
spectral şi temporal. 

Rezoluţia spațială reprezinta dimensiunea lineară a celui mai mic obiect din teren 
prezent într-o imagine. Ea poate fi considerată şi ca lățimea liniei care separa două 
obiecte învecinate de mici dimensiuni dintr-o imagine ca de pildă un automobil şi o 
clădire. La imaginile digitale rezoluția spaţială corespunde dimensiunii în teren a laturii 
unui pixel, cel mai mic element ce alcătuieşte imaginea respectivă. 


н - A: i 


a. Landsat ETM+ 30 т b. ATLAS 10m ¢ QuickBird 24m 


Fig. 22. Imagini satelitare de la diferiți senzori, reprezentând acelaşi areal (о aşezare din 
SUA), la diferite rezoluții spatiale. Volumul detaliilor creşte odată cu rezoluția spațială. 


În figura 22, este uşor de sesizat diferenţa dintre imaginile de rezoluţie medie si 
cele de mare rezoluție spațială. De exemplu, stadionul din imaginea din dreapta este 
imposibil de localizat în imaginea din stânga. Trecerea, în sensul scăderii pragului unei 
rezoluții implică pierderea unor detalii. Din acest punct de vedere imaginile de medie 
rezoluţie se folosesc mai ales în aplicaţii ce acoperă mari suprafeţe, ca de pildă zonare 
vegetatei, în timp ce imaginile de foarte mare rezoluţie spațială sunt utile analizelor de 
detaliu, ca de pildă urbanismul sau cadastrul. Alegerea corectă a imaginilor impune mai 
întâi o documentare detaliată privind specificul spaţial al obiectului sau fenomenului. 

Puterea de rezoluție sau de rezolvare exprimă performanța unuei camere de 
aerofotografiere, a aunui senzor ăn general, de a permite obținerea de imagini de de cea 
mai bună calitate. Aceasta se precizează în manualul intrumentului şi este mai mare decât 
rezoluţia spaţială. Se exprimă în număr de perechi de linii albe şi negre pe cm sau mm, în 
imaginea-test obținută in vederea calibrării instrumentului (aducerii acestuia la 
specificaţiile lui tehnice). 

Rezoluția spectrală reprezintă intervalul spectral sau intervalul de lungime de 
undă în limitele căruia s-a realizat înregistrarea unei imagini (pentru exemplificare v. fig. 
6). În cazul imaginilor multispectrale rezoluţia spectrala se exprimă, în egală măsură, prin 
numarul de benzi sau intervale spectrale în care s-au obținut în mod simultan imagini ale 

aceleiaşi suprafeţe de teren (ex. scena satelitară), asemeni fig. 9. Aceasta permite 
identificarea unui obiect sau fenomen din teren prin intermediul radiaţiei 
electromagnetice reflectate în limitele unei ferestre atmosferice. Astfel unele obiecte din 
teren, mai mici decât rezoluția spaţială a imaginii se pot identifica datorită rezoluţiei 
spectrale care determină o mare valoare a reflectantei specifică acestu obiect. Este cazul 
unui drum ce traversează un teren cultivat agricol. 

Rezoluţia spectrală depinde de două elemente, de comportamentul spectral al 
obiectelor raportat la lungimea de undă a radiației electromagnetice, respectiv de 
sensibilitatea senzorului (sau a filmului la imaginile fotografice), în raport cu diferite 
intervale spectrale. În legătură cu această trăsătură a imaginilor se definesc două noțiuni. 

Reflectanfa ce reprezintă procentul din radiația solară incidentă pe care un corp 
relativ omogen fizic şi chimic, îl reflectă în atmosferă. Depinde de proprietatile corpului 
şi de intervalul spectral la care se raportează. Pe baza reflectantei în raport cu lungimile 
de undă ale spectrului electromagnetic, se generează o reprezentare grafică numită şi 
curbă spectrală. Aceasta este specifică fiecărui obiect din teren şi exprimă variația 
relectantei în raport cu lungimea de undă a radiaţiei reflectate. Imaginile de mare 
rezoluţie spectrală utilizează curbele spectrale în contextul obținerii lor prin scanare 
multispectrală sau radiometrie (fig. 23). 

(NEMO Project Office, United States Navy) 


Fig. 23. Benzile spectrale suprapuse ale unei imagini de mare rezolutie spectrala (cu 

multe benzi) şi curbele spectrale ale unor elemente de mediu (ex. vegetaţia inverzita, 

vegetaţia uscată, solul, caolinitul) pentru intervalul de sensibilitate al senzorului (0,4- 
2,5). Scannerul hiperspectral aeropurtat NEMO, US Navy (după Short, 2006). 


O altă noțiune folosită în definirea rezoluţiei spectrale este radianta. Aceasta 
corespunde valori cantitative a energiei radiante sau emisă în spațiu de un obiect cu o 
relativă omogenitate fizică şi chimică. Este exprimată în unități de energie raportate la 
unghi solid, suprafață şi lungime de undă (mW/em?/ steRadian/um?). Fiecărui obiect din 
imagine îi corespunde un anumit nivel al radiantei ce poate exprima în imagini printr-o 
anumită strălucire. Aceast se află în relație de dependenţă lineară cu reflectanta, 
exprimată la rândul ei prin numărul digital sau valoarea spectrală, ce vor fi definite mai 
târziu. Rezultă că datele din imaginea de teledetectie sunt exprimate spectral prin radianta 
şi reflectanta. 


35 


Rezoluția temporală, localizează în timp caracteristicile imaginii de teledetectie 
şi reprezintă momentul de timp bine precizat (an, lună, ziuă, oră) la care a fost inregistrată 
o imagine. Acesta este precizat împreună cu datele auxiliare care însoțesc imaginea, 
indiferent de formatul analogic (pe hârtie sau peliculă transparentă) ori digital (ex. pe 
marginea imaginii din fig. 21). 

Un alt mod de a defini rezoluția temporală îl reprezintă intervalul de timp în 
limitele căruia un sistem de teledetectie a înregistrat imagini sau acoperirea temporală a 
arhivei de imagini. Acest element este deosebit de util, deoarece imaginile 
multitemporale, obţinute in mai multe momente de timp permit urmărirea unui fenomen 
natural, aşa cum apare în fig. 24. 


Fig. 24. Imagini Landsat TM din 18/09/1986 şi 11/09-2004 (falscolor 742, în scara de gri, 
ale zonei Copşa Mică din Depresiunea Transilvaniei, ce arată restrângerea arealului cu 
vegetație (pata neagră) poluată în urma închiderii combinatului de metale neferoase). 
Sursa: Atlasul Mediului, UNEP. 


Rezoluţia temporală explică, în egală măsură, prezența sau absența unui element 
din imagine la un moment dat. De exemplu apariţia unor autostrăzi într-o imagine a unei 
regiuni dintr-un stat al Europei de Est. 


3. Signatura spectrală 

Signatura spectrală reprezintă expresia cromatică (nuanţă la imaginile color sau 
ton de culoare la cele alb-negru) a proprietăților spectrale ale unui obiect relativ omogen, 
ce apare într-o imagine. 

Pentru a înțelege mai uşor această noţiune de bază in teledetectie, vom folosi 
exemplul vegetației în timpul primăverii sau al verii. În figura 25, copacul şi frunza 
exprimă elemente ce apar în imaginea de teledetectie. Copacul, respectiv frunza primesc 
radiaţia solară incidentă sub formă de radiaţii vizibile şi infraroşii. Acestea sunt absorbite 
de clorofilă (radiaţia albastră şi roşie), astfel încât vegetaţia reflectă în atmosferă radiațiile 
verzi (vizibil) si infraroşii. Acest comportament defineşte tnsági signatura spectrală a 
corpurilor, explicată cel mai concret prin intermediul curbelor spectrale (fig. 23). 

Canada Center for Remote 
Sensing (Accessed June 
25th, 2002) 


Fig. 25. Comportamentul spectral ce defineşte signatura spectrală a vegetației 
(după CCRS, Canada). 


În aceste condiţii, imaginile în verde şi infraroșu apropiat sunt utile în 
interpretarea vegetației, în timp ce imaginile în benzile albastru şi roşu sunt mai puţin 
utilizate în acest scop. 

Din punctul de vedere al signaturilor spectrale, imaginile de teledetectie se 
clasifică in două tipuri: imagini alb-negru sau aşa numitele imagini în tonuri de culoare 
sau imagini în scară de gri şi imagini color. 

Imaginile alb-negru prezinta signaturi spectrale sub forma de treceri de la alb la 
negru, numite şi tonuri de culoare (ce definesc scara de gri). Acestea sunt de două tipuri: 
imagini într-o singura bandă spectrală sau imagini spectrozonale (fig.9), imagini alb- 
negru care au fost înregistrate într-un interval spectral îngust aparținând unui singur 
segment al spectrului electromagnetic (ex. benzile spectrale ale unei imagini 
multispectrale ca de pildă infraroşul apropiat, verde etc.); imagini pancromatic sunt 
imagini alb-negru, înregistrate într-un interval mai larg de lungimi de undă din spectrul 
electromagnetic, ce cuprinde, de regulă, o mare parte din spectrul vizibil şi chiar o parte 
а infraroşului apropiat. De regulă, imaginile pancromatice se obțin, fie pe film, fie cu 
ajutorul scannerelor multispectrale. În al doilea caz, imaginile pancromatice se obțin 
simultan cu imaginile în diferite benzi spectrale (spectrozonale). Imaginea pancromatică 
obținută astfel are o rezoluţie spațială mai mare decât cea a imaginilor obținute în 
diferitele benzi spectrale. Aceasta oferă un mare avantaj în perfecționarea imaginilor prin 
procesare digitală (procedeul image sharpening ce permite îmbunătățirea rezoluţiei unei 
combinaţii de benzi color, cu ajutorul benzii pancromatic). 

Imaginile satelitare şi fotogramele aeriene sunt inițial imagini alb-negru (fig. 26), 
cu excepția fotogramelor obținute pe filmul color. Imaginea color rezultă doar prin 
procesare pe computer prin diferiți algoritmi, de la simpla combinaţie de benzi la analiza 
componentelor principale şi perfecționarea rezoluţiei (vezi Mihai, B.A., 2007). 

Fig. 26. Fotogramă aeriană alb-negru, micşorată, de tip pancromatic, reprezentând o zonă 
costieră. Sunt evidente elemente de morfodinamică litorală, batimetria, plajele, vegetația 
de pădure şi pajişti şi chiar o serie de deplasări în masă pe versant, în condiţiile 
signaturilor spectrale ce corespund vizibilului şi infraroşului apropiat. 


Analiza şi interpretarea în general a imaginilor alb-negru de teledetectie trebuie să 
înceapă prin cunoaşterea semnificației şi naturii signaturilor spectrale îmn funcție de tipul 
imaginii, de modul ei de obţinere. Tonurile de culoare au semnificații diferite. De 
exemplu, o imagine їп banda infraroşu apropiat arată în esență comportamentul spectral 
al corpurilor în acest interval (de ex. vegetația în plin sezon apare prin pixeli cu tonuri 
deschise ca urmare a clorofilei). Aceaşi imagine in infraroşul termal, arată vegetația în 
tonuri închise, deoarece temperatura acestui element este mai redusă decât a unui drum 
sau a unei clădiri (vezi Mihai, B.A., 2007). În imaginea radar, pixelii în tonuri deschise 
corespund unei reflexii puternice a microundelor, la nivelul obiectelor expuse către 
senzor, iar cei intunecati corespund elementelor ascunse. Există imagini la care datele 
asociate signaturilor sunt exprimate prin radianta (strălucire) dar şi imagini rezultate din 
prelucrări, respectiv operaţii de matematică spectrară ce sunt caracterizate prin valori de 
indici sau chiar diverşi parametri (ex. temperatura corpurilor, derivată matematic din 
imaginea lor în infrarosul termal). 

Imaginile color se grupeaza în imagini în culori naturale, imagini în care 
signatura spectrală a obiectelor este exprimata prin culori apropiate de cele pe care le 
percepe omul (ex. padurea - verde, apa - albastru-verzui, drumurile şi construcțiile în 
cenuşiu deschis), respectiv imagini falscolor sau imagini în culori convenţionale ce 
rezultă din înlocuirea culorilor naturale cu alte culori pe care ochiul uman nu le percepe 

în realitate, dar care aduc informaţii suplimentare (ex. vegetaţia ce apare roşie). Signatura 
spectrală a aceluiaşi obiect omogen nu este identică în orice imagine falscolor pentru că 
imaginile fals-color rezultă din cele mai diverse combinații de benzi spectrale, în 
conținutul cărora obiectele apar diferit în funcție de reflectanta lor (fig. 27). 


Fig. 27. Imagine satelitară color Landsat MSS (reprodusă în scară de gri) ce exprimă 
diferenţa de signatură spectrală pe coloane, la nivelul celor patru benzi ale imaginii 
multispectrale, pentru şapte categorii de acoperire a terenului, de la păduri la ape, teren 
agricol şi aşezări (după Short, 2006). 


Cromatica imaginilor este astfel expresia signaturilor spectrale şi depinde de 
combinaţia în sistemul RGB (engl. red, green, blue) al culorilor aditive, ce stă la baza 
formării imaginilor în culori pe care omul le percepe cu ajutorul analizorului vizual (fig. 
28). Formarea culorilor în imagini se realizează din trei signaturi spectrale, diferite, 
înlocuind cele trei zone din spectrul vizibil (albastru, verde, roşu). 


od 


Additive primaries: Red, Subtractive primaries: 
Green, Blue cyan, magenta, yellow 


700nm 


Fig. 28. Reprezentare schematică în scară de gri a sistemului aditiv şi a celui subsractiv 
de formare a culorilor în imagini. Astfel culorile obiectelor sunt rezultatul adunării 
signaturilor în trei benzi spectrale asimilate roşului, verdelui şi albastrului, dar şi scăderii 
signaturilor în sistemul substractiv (violet, turcoaz, galben). 

Aplicațiile imaginilor în analiza elementelor de mediu în imagini color, fie în culori 
naturale, fie falscolor trebuie să înceapă prin analiza corelativă a signaturilor spectrale în 
raport cu diagramele curbelor spectrale ale componentelor de mediu analizate. Prin 
cunoaşterea vârfurilor de reflectanta (fig. 29) şi raportarea lor la intervalele benzilor 
spectrale se va stabili combinația optimă din care va rezulta cea mai bună imagine color, 
cea mai expresivă imagine aplicabilă în interpretarea unui element de mediu (vezi Mihai 
B.A., 2007 cu aplicaţii la imaginile Landsat ETM+). 

Fig. 29. Corelarea la nivel de reflectanta (A) si de valori spectrale sau de pixeli (B), a 
signaturilor spectrale cu benzile 1-4 (albastru, verde, rosu, infrarosu apropiat) de la 
senzorul Landsat TM. Sunt prezentate curbele spectrale pentru apá, vegetatia verde si sol 
dezgolit. Se observă vârfurile de reflectanta diferite ca valoare şi interval spectral ale 
acestore trei componente ale peisajului. 


Întrebare 


Care este sunt combinaţiile RGB cele mai potrivite, de trei benzi spectrale pentru 
interpretarea apelor şi a vegetației, conform figurii 29. 


4. Strălucirea şi tonul de culoare 

Această trăsătură exprimă variația intensității luminii reflectată de obiectele care 
apar în spatiul cuprins în imagine. Strălucirea este un component al signaturii spectrale şi 
contribuie la definirea comortamentului spectral al unui obiect. 

Strălucirea, după Sabins (1997) este mărimea sau calitatea răspunsului spectral al 
luminii reflectate de un obiect din imagine. Ea se exprimă cantitativ in imagini cu 
ajutorul radiantei, al cantităţii de radiaţie pe care un corp o emite in spatiu. Prin conversia 
reflectantei obiectelor in radianta corespunzătoare se poate calcula un indice de strălucire, 
ce prezinta cel mai fidel calitatea luminii reflectate de obiectele din teren, ca una dintre 
componentele unei transformări mai complexe numită si tasseled cap. În figura 30, se 
prezintă o imagine a nivelelor de strălucire ale corpurilor, exprimate prin elementele 
scării de gri sau tonurile de culoare corespunzătoare. Cele mai mari nivele de strălucire 
corespund tonurilor deschise, apropiate de alb, ce exprimă în imagine suprafeţe ce 
reflectă o mare cantitate de lumină. În exemplul de mai jos acestea sunt terenurile arate, 
neacoperite de vegetație, respectiv aşezărilor, în timp ce valori minime sunt specifice apei 
râurilor şi lacurilor. 

Fig. 30. Imaginea indicelui de strălucire exprimată prin tonuri de culoare, derivată dintr-o 
imagine Landsat TM, zona Brno, Republica Cehă. 


Tonul de culoare reprezintă trăsătura unui obiect de a reflecta radiaţia solară 
incidentă, pe fondul caracteristicilor atmosferice şi sensibilităţii filmului sau senzorului 
de teledetectie. Tonul de culoare constituie modul de exprimare al signaturii spectrale in 
cazul unei imagini alb-negru, aşa cum am explicat anterior. Strălucirea se exprimă cu 
ajutorul scării tonurilor de culoare, ce reprezintă totalitatea nivelelor de gri care pot 
apărea într-o imagine între valorile alb şi negru. Tonul de culoare, caracterisitic aceluiaşi 
obiect din imagine nu este identic în toate imaginile alb-negru. Acesta depinde de 
intervalul spectral în care s-a realizat imaginea, respectiv sensibilitatea senzorului sau a 
filmului, la care condițiile atmosferice. 

În figura 31 se prezintă diferențele de strălucire, respectiv de tonuri de culoare 
dintre imagini ale aceleiaşi regiuni, în patru intervale spectrale diferite. Din examinarea 
vizuală se observă că norii pot induce o strălucire aparte imaginii ce diminuează, şi 
deseori complică signatura spectrală a elementelor din teren. Intervalele vizibilului, în 
care apar nori impun dificultăți de interpretare prin numărul mare de tonuri apropiate de 
culoare, în timp ce imaginile în infraroşu, cu un grad mic de acoperire noroasă sunt mai 
uşor de analizat şi datorită numărului limitat de tonuri, relativ deosebite. 

O interpretare a tonurilor de culoare este cea legată de signatura spectrală din 
subcapitolul anterior. 

Fig. 31. Diferente de strálucire exprimate prin tonuri de culoare in limtele unei imagini 
Landsat MSS din Insulele Filipine. Imaginile cuprind inclusiv scara tonurilor de culoare. 


5. Contrastul 

Contrastul imaginilor numit si raportul de contrast este exprimat prin raportul 
dintre portiunile cele mai luminate si cele mai intunecate ce compun imaginile. Acesta 
poate fi exprimat si mai expeditiv, prin numárul de tonuri de culoare care pot fi 
identificate intr-o imagine cu ochiul liber sau cu ajutorul scárilor de tonuri sau 
esantioanelor din scara de gri. Caracteristicile contrastului depinde de uniformitatea 
signaturilor spectrale (obiecte sau medii identice cum ar fi apa mării), de difuzia radiației 
datorată norilor din atmosferă şi sensibilitatea filmului sau a senzorului. 

O imagine are un contrast bun atunci când numarul de tonuri de culoare ce pot fi 
identificate cu ochiul liber este mai mic (7,8 cel mult 10). Aceasta nu introduce nici 
probleme mari de interpretare vizuală. Imaginile cu un contrast slab nu permit 
identificarea exactă a numărului de tonuri de culoare chiar şi cu ajutorul scărilor de ton. 
În acest caz, tonurile sau chiar nuanțele de culori, se contopesc iar anumite obiecte sunt 
greu de identificat. 

Contrastul se poate exprima cantitativ prin intermediul raportului de contrast, cu 
formula simplă: 

CR = Bmax/ Bmin, unde 

CR - raportul de contrast, 

Bmax, Bmin — strălucirea maxima şi minimă a punctelor sau pixelilor din aceeaşi 
imagine. 

Aprecierea cantitativă se face pe o scara de la 1 la 10. Valorile mai mari de 4,5 
reprezintă un contrast bun, iar cele sub 1,5, un contrast slab. În cazul în care strălucirea 
minimă este zero, raportul tinde spre infinit, iar când cele două valori ale strălucirii din 
formulă sunt egale, imaginea are contrastul unitar şi apre fie albă fie neagă, fără a mai 
distinge elementele de conținut. 

Corectarea contrastului unei imagini este una dintre etapele preprocesării digitale. 
Adeseori, anumite signaturi spectrale au o strălucire ce le face greu de identificat în 
analiza, în interpretarea imaginii de teledetectie. 

O modalitate de corectare este folosirea histogramei imaginii, ce exprimă 
distribuţia procentuală a valorilor spectrale sau numărului digital la nivelul unei imagini 
alb-negru (fig. 32), indiferent de tipul acesteia, pancromatică sau spectrozonală. Rezultă 
că imaginile color prezintă trei histograme, câte una pentru fiecare bandă sau canal 
spectral combinat în sistemul RGB. 


Pwetvalue 


Fig. 32. Histogramele corespunzătoare a două imagini spectrozonale din sudul 
Scandinaviei şi Danemarca. Imaginea din stânga se remarcă prin contrast slab, în timp ce 
cea din dreapta are un contrast îmbunătăţit, prin redistribuirea tonurilor de culoare în zona 

„mai luminoasă”? a graficului cu valori spectrale mai mari. 


Definirea histogramei imaginii digitale implică şi precizarea noțiunii de valoare 
spectrală sau număr digital (engl. digital number, prescurtat DN). Acesta este un număr 
întreg, cuprins (în cazul imaginilor codificate în sistem byte sau de 8 biti), între valorile 0 
(negru) şi 255 (alb), asociat fiecărui pixel în parte la nivel de imagine alb-negru, fie 
spectrozonală (banda spectrală) fie pancromatică (ex. fotogramă aeriană). Valorile 
acestuia exprimă în fapt tonuri de culoare, exprimând reflectanta corespunzătoare unui 
pixel ce compune imaginea unui obiect (fig. 33). Prin modificarea acestor valori, ce 
compun imaginea asemeni unei matrici, rezultă posibilitatea îmbunătățirii contrastului, a 
generării de imagini mai expresive comparativ cu cea inițială, ce sunt frecvent integrate 
combinațiilor color. Modificarea se poate face fie după funcţii matematice prestabilite, fie 
prin redistribuirea valorilor în funcție de necesitățile interpretatorului sau analistului. 
(vezi Mihai, B.A., 2007). 

Fig. 33. Exprimarea tonurilor de culoare dintr-o imagine în scara de gri, cu ajutorul 
valorilor spectrale sau numerelor digitale. Acestea se prezintă diferite de la o bandă 
spectrală la alta, pentru acelaşi pixel la care se raportează (după turorialul CCRS, Canada, 
1998). Imaginea se prezintă ca o matrice. 


Avantajul cuantificării valorilor spectrale este important şi în ceea ce priveşte 
posibilitatea efectuării de operaţii avansate cu imagini, mai exact cu signaturi spectrale, 
destinate izolării unor elemente de mediu, prin evidențierea pe baza rezultatului 
calculului cu matrici a signaturilor spectrale diferite. Un exemplu sunt indicii normalizati 
de diferenţiere ce se referă la diferite componente de mediu, ca vegetaţia, apa, umiditatea, 
construcțiile etc. 


6. Capacitatea de detectare sau de detecție exprimă în ce măsură o imagine de 
teledetectie permite analistului sau interpretatorului să sesizeze prezenţa unui obiect şi a 
unor caracteristici ale acestuia, folosind ochiul liber dar şi instrumente optice ori tehnica 
digitală de procesare şi analiză a datelor. Aceasta depinde de toate proprietățile 
impportante ale imaginii, dar mai ales de rezoluţia spaţială (ex. un detaliu are dimensiuni 
suficiente pentru a fi identificat, ca de pildă un drum la rezoluţia de 10 m), spectrală 
(detaliul reflectă lungimi de undă adecvate pentru a avea o signatură spectrală diferită de 
cea a obiectelor vecine, ca de pildă un drum în raport cu un câmp cultivat la 10 m 
rezoluţie) şi temporală (dacă detaliul exista în teren atunci când s-a înregistrat imaginea, 
ca de pildă o autostradă, ce apara doar în imaginile după anul 2004 din Bărăgan la 
rezoluţia de 30 m). Detectarea depinde în mare măsură de experienţa analistului care 
aplică criterii şi procedee speciale în acest sens. Un exemplu este cel din figura 34, ce 
exprimă posibilitatea de a grupa de a clasifica, în sistem supervizat, prin cunoaşterea şi 
identificarea obiectelor, elementele acoperirii terenului dintr-o zonă costieră din estul 
SUA. Reprezentarea are capacitatea de a deveni chiar hartă a acoperirii terenului, prin 
capacitatea de a permite detectarea, recunoaşterea obiectelor. O altă problemă rezultă din 
posibilitatea de a diferenţia, de a separa obiecte cu forme şi signaturi spectrale apropiate 
(de ex, şosele în raport cu canaluri şi căi ferate pe iamgini de medie rezoluție spaţială). 

Fig. 34. Imagine Landsat TM falscolor 432 din estul SUA (1995), rezolutia de 30 m, 
interpretată vizual în vederea elaborării unei clasificări supervizate a pixelilor (dupa 
Short, 2006). 


7. Acoperirea spaţială a imaginilor are o mare însemnătate în alegerea acestora 
pentru diversele aplicaţii. Ea exprimă cât de extins este terenul ce corespunde unei scene 
satelitare sau unei fotograme aeriene. De cele mai multe ori imaginile au un format pătrat 
sau dreptunghiular, dar prin prelucrări sau procesări există posibilitatea creării de noi 
formarte, dar şi de extindere prin mozaicare analogică sau digitală a ariei acoperite de 
imagini. 

Acoperirea spațială se exprimă fie prin distanța sau dimensiunea în teren a laturii 
sau laturilor imaginii, fie prin număr de pixeli pe lungime şi lăţime. Cele două moduri 
sunt legate prin posibilitatea de a transforma valorile pe baza rezoluţiei spatiale. Situatiile 
sunt oarecum diferite la imaginile satelitare, respectiv la aerofotograme (fotogramele 
aeriene). 

În cazul imaginilor satelitare se precizează frecvent dimensiunea scenei satelitare 
în teren, respectiv latura sau laturile acesteia în kilometri şi chiar coordonatele geografice 
sau rectangulare ale colturilor. Aceste dimensiuni sunt standard, dar diferă de la un 
senzor la altul în funcție de rezoluţia spațială, altitudinea plafonului de zbor, sensibilitatea 
senzorului şi multe alte elemente tehnice. De exemplu, o scenă satelitară Landsat este 
aproximativ un pătrat cu dimensiunile 185x185 km la 30 m rezoluție (fig. 35), o scenă 
SPOT 4 este un pătrat de 60x60 km la 10 m rezoluţie, o scenă Ikonos un pătrat de 
11x11km, la 4 m rezoluţie in multispectral şi 1 m în pancromatic etc. 

Fig. 35. Imaginea micşorată a unei scene satelitare Landsat ETM+ din 1999, în scara de 
gri, exprimata sub forma unei harti satelitare (dupa USGS). 


De cele mai multe ori, aplicatiile utilizeaza fie subscene sau portiuni din scene sau 
chiar mozaicuri de scene ce acopera suprafete si mai extinse de teren. In acest caz, se 
apelează la arhive de imagini satelitare, ce oferă posibilitatea de a achiziționa datele 
dorite în vederea construirii diferitelor aplicaţii. Căutarea în arhive se face după numere 
de identificare şi după datele de bază ale imaginilor, dintre care rezoluţia este importantă, 
dar şi gradul de acoperire noroasă etc. Pentru teritoriul României, un astfel de mozaic de 
imagini reuneşte peste 20 de scene Landsat. De cele mai multe ori, mozaicurile 
integrează imagini de calitate apropiată, care pot fi obținute la intervale mari de timp 
diferență, ca urmare a identificării scenelor pe baza orbitelor şi a şirurilor, pe harta 
globului (ex. sistemul de referință WRS 2 al imaginilor Landsat, vezi site-ul internet al 
USGS, dedicat misiunii Landsat). Astfel imaginile se pot căuta similar unor foi de hartă 
(ex. baza de date Global Land Cover Facility a Universităţii Maryland, vezi Mihai, B.A., 
2007). 

Fotogramele aeriene sau aerofotogramele au o acoperire spațială mult mai mică 
decât imaginile satelitare. Ele sunt fotografii cu un format de regulă pătrat sau 
dreptunghiular, exprimat mai frecvent prin dimensiunile în centimetri ale suprafeţei utile, 
deoarece scara diferă de la un zbor la altul (format 18x18 cm, 23x23 cm, 40x40 cm, 
18x23 cm etc.). Acoperirea spațială depinde şi de tipul de imagine după unghiul de 
fotografiere, respectiv, unghiul verticalei locului cu axul sistemului optic sau al camerei 
de fotografiere. În acest sens există fotogramele verticale sau nadirale, la care unghiul 
este de sub 3° (fig. 36), prezintă obiectele prin imagini apropiate de proiecția lor, fiind 
utilizate pe scară largă inclusiv la întocmirea de hărți şi planuri. Acoperirea spaţială se 
poate aprecia uşor cunoscând scara imaginii. 

Fig. 36. Obţinerea fotogramelor aeriene verticale (A) şi porțiune de fotogramă aeriană 
pancromatică a unei părți a New York-ului (B), după USGS. 


Fotogramele oblice şi cele înclinate prezintă un unghi al axului optic al camerei 
cu verticala locului de 3-15° şi se numesc înclinate, iar cele cu unghiuri mai mari de 15°, 
sunt considerate oblice sau panoramice atunci când în imagine apare şi linia orizontului. 
Formatul acestora este de regulă identic cu cel al imaginilor verticale, dar acoperirea 
spaţială efectivă se calculează mai greu ca efect al variației scării pe axa verticală a 
imagini (fig. 37). Sunt imagini ce oferă avantajul unei interpretări mai lesnicioase prin 
acoperirea mai mare a terenului şi expresivitatea imaginii obiectelor ce se apropie în 
cazul celor oblice, destul de mult de imaginea din teren. 

Fig. 37. Obţinerea unei imagini aeriene oblice şi imagine panoramică micşorată, în scara 
de gri, a unei aglomerări urbane din California, SUA şi a unei intersecţii de autostrăzi. 


Potenţialul oferit de imaginile aeriene este mai mare decât simpla fotografiere a 
terenului la o scară şi o rezoluţie utile studiilor de detaliu. Fotografierea aeriană efectuată 
în sistemul benzilor (fig. 38), pe trasee paralele de zbor ce acoperă în final zona de interes 
în diverse aplicații implică posibilitatea extinderii acoperirii spațiale în mod considerabil. 


Fig. 38. Aerofotografierea (A) se realizează în benzi paralele, în care imaginile se 
suprapun lateral şi transversal (B), acoperind în final toată zona de interes asemeni unui 
mozaic. 

Suprapunerea laterală a imaginilor, extinde suprafaţa acoperită de imagini, dar, în 
condiţiile în care ea reprezintă un procent mediu de 60% din cele două imagini alăturate. 
Astefel se formează un dublet, ce se poate exploata cu aparate optice ce utilizează 
principiul stereoscopiei (stereoscop, interpretoscop). Acest model tridimensional, pe care 
ochii în percep prin lentilele stereoscopului se mai numeşte şi stereomodel şi are aplicații 

largi şi în interpretarea calitativă şi cantitativă, respectiv în realizarea de hărți şi planuri 
prin restitutie fotogrammetrica (fig. 39). 


Standard 60% 
Stereo overlap B 


Fig. 39. Dubletul exploatat cu stereoscopul de buzunar (A) şi suprapunerea standard a 
imaginilor aeriene ce alcatuiesc dubletul (B). 


Extinderea acoperirii spatiale se realizeaza prin fotoasamblajele de imagini, care 
pot fi expeditive sau necontrolate (imagini nemodificate sub raportul proiecției) şi 
controlate (imagini la care proiecția centrală a fost înlocuită cu alte proiecții). În primul 
caz, cele mai simple asocieri de imagini, permit obținerea dubletului (fig. 39) dar şi a 
tripletului (o asociere de trei imagini alaturate, în esenţă reprezentată prin două dublete), 
multipletul (banda sau seria de fotograme, ce reuneşte parțial sau total fotogramele 
obținute de-a lungul aceleiaşi direcții de zbor). Aceste simple asocieri limitează oarecum 
acoperirea spaţială a fotogramelor. Din această cauză se utilizează şi mozaicul de 
fotograme ce reuneşte mai multe benzi consecutive de fotograme, obținute în urma 
aceluiaşi zbor sau a mai multor zboruri atunci când este necesară mărirea acoperirii 
spaţiale pentru analiza fenomenelor dintr-o zonă vastă (un masiv montan, o depresiune 
etc.). Mozaicul de imagini aeriene (fig. 40), este deseori întocmit şi micşorat prin 
refotografiere, în scopul localizării după număr şi poziție în cadrul benzii, a unei imagini, 
a unui detaliu sau al unui areal. În acesta caz se numeşte şi fotoschemă şi însoţeşte de cele 
mai multe ori mapa cu fotogramele elaborate în urma aceluiati zbor, ce au evident scări 
apropiate, menționate în fotoschemă la o valoare medie, rotunjită (ex. 1: 4000), alături de 
trapezul geodezic, parametri ai camerei fotogrammetrice, data, localizarea unor puncte de 
reper în teren etc. Imaginea micşorată şi fotografiată este evidentă prin limitele 
suprafeţelor utile ale imaginilor componente (fig. 40). Fotoasmalajele controlate, cealaltă 
categorie vor fi discutate în subcapitolul următor. 

Upper 
Chesapeake 
Bay 


USGS imagery 
via Terraserver 


Fig. 40. Mozaic de aerofotograme aeriene al zonei Baltimore- Golful Chesapeake din NE 
SUA, după USGS. Se observă şi unele limite dintre imaginile asamblate. 


8. Proprietăţile geometrice 

Imaginile de teledetectie, indiferent de tipul lor, constituie reprezentări în plan ale 
unor părți din suprafaţa curbată a Pământului. Indiferent de aria acoperită, aceste imagini 
prezintă o anumita proiecție care poate fi sau nu definită geometric, prin intermediul 
punctului de perspectivă, razelor de proiecţie, planului de proiecție etc. Este evident 
faptul că imaginile prezintă o serie de deformări ce se impun a fi cunoscute, controlate şi 
corectate în măsura posibilităților. Realizarea de hărți şi planuri după astfel de imagini 
implică o bună cunoaştere a proprietăţilor geometrice ale acestora. 

Există două cazuri aparte ce definesc specificul geometriei imaginilor. 

Fotogramele aeriene se obţin pe film, sau mai recent prim mijloace digitale, cu 
ajutorul camerelor speciale. Sunt caracterizate prin proiecția centrală. În cazul acesteia, 
atomii şi moleculele ce compun obiectele din spațiul fotografiat reflectă raze de lumină 
solară ce trec sau se proiectează prin focar, pe suprafața filmului (fig. 19). Focarul este 
punctul de perspectivă al proiecției, razele de proiecţie sunt totalitatea razelor de lumină 
reflectate de către obiecte, iar planul de proiectie este filmul din camera de fotografiere, 
întins pe placa de presiune vidată (perfect plan). Proiectia centrală, la fel ca orice 
proiecţie cartografic, prezintă deformări la nivelul imaginii obiectelor. 

Acestea sunt efectul topografic (definit la începutul capitolului, determină ca 
scara obiectelor din imagine să fie diferită în funcție de poziția lor în altitudine) şi 
deplasarea radială. 

Deplasarea radială este o deformare specifică proiecției centrale care determină 
apariția în imagine a obiectelor, altfel decât imaginea proiectiilor în plan (fig. 41). 
Obiectele cu o anumită înălțime apar printr-o imagine în care se poate identifica de multe 
ori atât partea inferioară cât şi cea superioara acestora (ex. blocuri, turnuri, stâlpi, copaci 
etc.). 


Relief Displacement 


* Objects will tend to lean 
outward, 1.e. be radially 
displaced. 


* The greater the object 1s 
from the principal point, 
the greater the radial 
displacement. 

* Example: cooling towers 
towards the edge of photo 
show greater radial 
displacement. 


Fig. 41. Deplasarea radială (engl. relief displacement) determină obiectele înalte să apară 
aplecate către exterior şi creşte pe măsura distanţei de punctul central sau principal al 
imaginii aeriene. Este cazul celor turnurilor de răcire ale unei centrale nuclearoelectrice 
din SUA, се apar prin proiecția lor in partea de jos a imagini (apropiate de punctul 
central) şi deplasate radial, în partea de sus a imaginii. 


În cazul în care obiectul înalt se află în centrul imaginii ce corespunde proiecției 
punctului de perspectivă sau focarului, acesta va apărea prin imaginea proiecției sale. De 
exemplu, un copac va fi vizibil numai prin intermediul coroanei. Deplasarea radială 
devine din ce în ce mai mare pe măsură ce obiectul este mai înalt şi mai depărtat de 
centrul imaginii. Imaginea aceluiaşi obiect este mai alungită către marginea fotogramei şi 
mai scurtă catre centrul acesteia (fig. 42). Eliminarea sau mai exact diminuarea acestor 
deformări din imagini, prin crearea sau generarea unor imagini noi este posibilă, prin 
operaţiunea de ortorectificare sau ortocorectiei. 

Relief Displacement 


A. directly proportional to the distance of the displaced image from the photo nadir. 


Where N is the photographic Nadir 
If h = ha 
and if NT, = 2NT, 


B. directly proportional to the height of the displaced image above the datum 
(or its depth below the datum). 


where N is the photographic Nadir 
4 . 

If NT, = NT, 
and if hy = 2hy 


and ff MT, NOT, 
andif т» 


and if AQ 2A 


then 4, = 24, 


d, d; 
Fig. 42. Deplasarea radialá in cazul unui copaci proiectati in imagine, situati la diferte 
distante de punctul central. 


Ortorectificarea este procesul prin care este posibilá inlocuirea proiectei centrale 
cu o proiecție ortograficá, utilă în vederea realizării de planuri şi hărți cu ajutorul 
imaginilor aeriene şi satelitare (se aplică cu deosebire imaginilor la rezoluții mari, unde 
efectul este vizibil şi induce erori în interpretare şi extragerea de informaţii în SIG). 
Ortorectificarea, numită şi fotoredresare, elimină deformările impuse de proiecția centrală 
astfel încât : 

e imaginea corectată va avea aceeaşi scară, indiferent de poziția altimetricá a 
obiectelor, 

e obiectele cu diferite înălțimi vor apărea in final prin imagini aproape 
identice cu imaginea proiecției lor în plan; astfel de imagini stau la baza 
elaborării de planuri şi hărți prin diferite metode de restitutie; 

Prin ortorectificare pot rezulta fotograme ortocorectate, numite şi ortofotograme, 
respectiv ortofotoplanuri sau ortofotoharti, ce se aseamănă prin proiecția ortografică, dar 
se diferențiază prin scară şi acoperire spațială, toponimie, prezența elementelor de 
altimetrie (curbe de nivel). Ortofotoplanurile din care sunt derivate ortofotohartile au 
aplicatii importante in construirea aplicatiilor SIG. Ortofotoharta include elemente de 
toponimie şi rezultă frecvent din combinarea de ortofotograme (fig. 43). 

Fiirstentum 
Liechtenstein 


Distanzen ab Vaduz 


Genf 389 km 
Innsbruck 170 km 
Lugano 210 km 
Mailand 295 km 
München 260 km 
Zürich 120 km 


Österreich 


Schweiz 


B 


Fig. 43. Portiune de ortofotogramă prezentând un cartier de locuințe familiale, în care 
obiectele apar în imaginea proiecției lor (A) şi ortofotohartă cu destinație turistică a 
Principatului Liechtenstein, micşorată, în care a fost introdusă toponimia şi curbe de nivel 


(B). 


Imaginile satelitare şi în special cele de rezoluții medii şi mici prezintă de multe 
ori proiecții greu de definit din punct de vedere geometric, atunci ctnd acestea nu sunt 
specificate. Inițial, imaginile de acest tip, ca de pildă imaginile Landsat, au o proiecție 
arbitrară, necunoscută, fapt ce necesită, de cele mai multe ori, înlocuirea acesteia cu o 
proiecție cunoscută, raportată la un elipsoid (datum). 

Georeferentierea sau geocorectia reprezintă procesul prin care, cu ajutorul 
mijloacelor digitale se atribuie unei imagini de teledetectie o proiecție cunoscută, cu un 
anumit elipsoid. Imaginea brută este o imagine definită doar prin valori spectrale ale 
pixelilor şi o proiectie arbitrara. Prin georeferentiere, imaginea este transformată 
geometric datorita deplasarii pixelilor pe noi pozitii definite de coordonate reale, fie 
geografice, fie rectangulare (fig.44). 

y = Б ру M = map units: meters, feet, other 
AY A 
display units: pixels Б I E 
x — columns; 
y [] 


Image space 


С 
Coordinate space 


x is column count in image space. 

y is row count in image space. 

x' is horizontal value in coordinate space. 
y' is vertical value in coordinate space. 


A is width of cell in map units. 

B is a rotation term. 

C is the x' value of the center of upper-right cell. 
D is a rotation term. 

E is negative of height of cell in map units. 

F is the y' value of the center of upper-right cell. 


Fig. 44. Transformarea geometriei unei imagini de teledetectie prin georeferentiere. 
Imaginea inițială, cea din stânga desemnează un spaţiu al pixelilor cu o proiecţie 
arbitrară. Imaginea modificată are o nouă geometrie, deoarece pixelii au fost repozitionati 
într-un spaţiu definit de coordonate reale şi unități de măsură. 


Georeferentierea este în fapt o transformare matematică ce implică alocarea unor 
noi poziţii, reale, pixelilor din imagine. Determinare noilor coordonate implică ecuațiile 
lineare din fig. 43, în cadrul cărora vechile coordonate ale pixelilor sunt inmultite cu o 
serie de constante, generate automat în contextul generării statisticilor de pixeli. Imaginea 
georeferentiatá poziţionează pixelii prin realocare sau resampling, după punctele de 
control în teren prin generarea unei noi matrici definită de proiecție şi datum sau elipsoid 
(vezi Mihai, B.A., 2007). Prin georeferentiere se crează posibilitatea dezvoltării de 
aplicaţii pe imagini în mediul SIG, prin construirea de baze de date, de hărți satelitare, de 
analize spatiale cu rezultate cartografice tematice etc. Este pasul descisiv de la imagine la 
harta digitală bazată pe imagine ca sursă de informaţii geografice. Prin georeferentiere, 
imaginile îşi modifică geometria, având o altă formă, iar pixelii noii imagini sunt 
repozitionati dar si deformati după sistemul de proiecție, deoarece ei sunt atribuiti unor 
noi poziţii (fig. 45). 


The Geographic Transformer 


Мон [3355987 47 


Poet Nane [Certa SE Adi | Been] _ Dokte Debe Собе етө. | 


3097431. 30974310. 


Fig. 45. Interfata unei aplicatii de georeferentiere a unei imagini de teledetectie. 

9. Cheia de descifrare, legenda şi informaţii auxiliare 


Imaginile de teledetectie sunt reprezentări obiective ale realității terenului, 
localizate in timp şi spațiu, dar şi în raport cu spectrul radiațiilor electromagnetice (vezi 
rezoluția imaginilor). Caracterul obiectiv este principala deosebire în raport cu hărțile şi 
planurile, care au la bază, frecvent aceste surse informaţionale. 

Cheia de descifrare (Sabins, 1997) este o caracteristică legată de fapt de 
caracteristicile prin care obiectele apar în conținutul imaginii şi care au valoarea unor 
criterii de interpretare ce permit identificarea, localizarea, descrierea şi analiza obiectelor. 
Aceste elemente sunt fie directe (intim legate de imaginea obiectelor), fie indirecte 
(legate de asocierea imaginilor obiectelor, în diferite formule). Aceste elemente (forma, 
structura, textura, culoarea etc.) vor fi subiectul capitolului următor. 

Imaginile satelitare şi mai ales imaginile multispectrale cele din prima generație 
(ERTS A, B sau Landsat MSS) erau însoţite adesea de scara tonurilor sau nuantelor de 
culoare, în funcție de caz, asemeni celor din figura 31. Acestea permiteau şi o interpretare 
mai lesnicioasă a signaturilor spectrale, mai ales în formatul tipărit, având o calitate mai 
slabă decât cele actuale. Pe lângă acestea erau incluse în egală măsură, datele 
suplimentare ale imagini, sub forma unui text pe laterale, respectiv senzorul, satelitul, 
numerele de identificare, data, ora înregistrării, poziția Soarelui pe boltă în momentul 
înregistrării (azimut, elevație), coordonate geografice ale unui colt al imaginii, banda 
spectrală sau canalul, respectiv la imaginea color, combinaţia de benzi, instituția 
furnizoare a imaginii etc. 

La imaginile mai recente, în format digital pe suportul respectiv, sunt furnizate 
benzile spectrale ce compun scena satelitară dar şi un fişier cu date despre imagine, numit 
ŞI fişier de metadate , ce cuprinde informațiile menţionate mai sus, dar şi multe date 
privind senzorul sau rezoluția spațială, absolut necesare în aplicarea de calibrări şi 
corectii radiometrice. Un asemenea fişier în format text însoţeşte orice imagine digitală 
de teledetectie (vezi Mihai, B.A., 2007). 

In cazul fotogramelor aeriene, in special al celor in format analogic, pe hârtie, 
fiecare imagine este însoțită de datele de identificare, parametrii imaginii, absolut 
necesari în realizarea de măsurători, dar mai ales în procesul de ortorectificare, prin care 
prpoiectia centrală este înlocuită de proiecția ortografică. Aceste elemente pot fi eliminate 
în funcție de cerere, dar pot însoţi sub forma unui fişier suplimentar imaginile în format 
digital (fig. 46). 

nivela sferică ceas indicator 


altimetru contor de poziții 
numărul imaginii şi anul 


marcă fiducială 


Fig. 46. Elementele auxiliare ale unei fotograme aeriene (fotograma IGFCOT, Cristanul 
Mare, 1985). 


Elementele imaginii din fig. 46 sunt amplasate lateral în raport cu suprafața utilă 
sau efectivă a imaginii şi sunt fotografiate pe film automat, împreună cu imaginea propri- 
zisă. Nivela sferică indică prin cercuri concentric unghiul dintre axul camerei de 
fotografiere aeriană şi verticala locului (fiecare cerc arată un grad). În cazul de faţă 
fotograma este verticală sau nadirală, nivela arătând circa 1-2°. Ceasul indicator arată ora 
exactă a fotografierii, inclusive în secunde (cel mai favorabil interval este cuprins între 
orele 11 şi 14, în funcţie de iluminarea maximă, dar se poate modifica în alte zone cum ar 
fi în cele montane ca urmare a condițiilor de vreme). Altimetrul indică plafonul de zbor 
în metri, raportat la nivelul mării, prin calibrarea aparatului. Calcularea scării folosind 
indicatia acestuia este orientativă, datorită efectului topografic specific proiecției centrale. 
Contorul de poziții indică numărul cadrului de pe film de fotografiere aeriană (în cazul de 
fata imaginea are latura de 18 cm, fiind micşorată). Numărul imaginii este indicat in 
colțul din dreapta al acesteia, cu alb, şi se compune din cifra propriu-zisă ce permite 
identificarea imaginii în mozaicul zborului şi în bandă, respective anul fotografierii 
(1985, în cazul fig. 46). Mărcile fiduciale au aspect diferit (cruciulite în cazul de fata) şi 
apar în fiecare colt al imaginii sau la mijlocul fiecărei laturi. Prin unirea acestora rezultă 
punctual central al imaginii, asemeni centrului unui pătrat care semnifică proiecția 
focarului sistemului optic la imaginile vertical (punctul cu deplasare radial zero în acest 
caz). 

Legenda imaginilor de teledetectie este valabilă doar pentru prelucrarea avansată 
a acestora sub forma hărților sau ortofotoplanurilor. Imaginile în starea lor inițială nu au 
legend ci doar elementele auxiliare pe care le-am prezentat anterior. Harta satelitară (fig. 
47) este o reprezentare avansată a datelor de teledetectie, folosind de cele mai multe ori 
subscene satelitare ce au trecut prin etape de procesári complexe, inclusive prin corectii 
radiometrice (unificarea, normalizarea signaturilor spectrale) şi geometrice (atribuirea 
unei proiecții cu un sistem de coordonate, corectarea deformărilor). 


ETHIOPIA EAST - Ogaden Region 1:400.000 


Fig. 47. Hartă satelitară micşorată, în scara de gri, a unei regiuni din Etiopia, elaborată pe 
baza unei subscene Landsat ETM+, realizată de centrul DLR, Germania, în cadrul unui 
program internaţional. 


Din observarea fig. 47, rezultă că structura unei astfel de reprezentări este chiar 
mai complexă decât a unei simple hărți. Harta cuprinde cadru geografic, frecvent şi un 
caroiaj, toponimie de bază, titlu, scara exprimată grafic şi numeric, localizare spațială, 
legenda cu eşantioane din conţinutul hărţii, date de bază ale imaginii, inclusiv proiecția şi, 
asemeni exemplului de fata, un text succint de interpretare. De asemenea sunt precizate 
anul şi autorii, respectiv instituțiile implicate. Marele avantaj al acestor reprezentări îl 
constituie gradul mare de obiectivitate, condiţionat evident de rezoluția imaginii. Harta 
foloseşte şi date cartografice suprapuse, provenite din aplicaţii SIG, aşa cum sunt apele, 
drumurile, aşezările, cote altimetrice etc. Acestea apar suprapuse sub forma unor strate 
tematice. 

10. Nivele de prelucrare ale imaginilor 

Acestea exprimă complexitatea diferitelor transformări sau modificări aplicate 
imaginilor în scopul corectarii acestora si mai ales al imbunătățirii calității lor, al 
pregătirii acestor seturi de date pentru diverse aplicaţii. 

Fiecare aplicație ce utilizează imagini necesită, de cele mai multe ori, aplicarea 
unor procesări sau tratamente acestor date reprezentând realitatea terenului. În practică 
se remarca patru niveluri mari de prelucrare a imaginilor (fig. 48). 


LEVEL 

1A 
LEVEL 

1B 

N 
Standard Image Processing 
LEVEL Package: Topo-normalization GDA TopoNorm Output 

Fig. 48. Nivele de prelucrare a imaginilor (A) şi exemplu de normalizare radiometrica 


prin eliminarea umbrelor şi de corectare a efectului topografic într-o imagine 
multispectrală Landsat, în scara de gri. 


Nivelul 1A corespunde imaginii brute sau neprelucrate, caracterizată doar prin 
spaţiul definit de pixeli cu o poziţii arbitrare. Aceasta este doar o combinaţie de signaturi 
spectrale, în cazul imaginilor color multispectrale şi necesită prelucrare. 

Nivelul 1 B este imaginea calibrată şi corectată radiometric, prin uniformizarea 
signaturilor spectrale la nivelul elementelor de acelaşi tip (ex. corectii atmosferice, de 
contrast; pădurile de fag au aceaşi culoare în acest caz după eliminarea efectului umbrelor 
în spectrul vizibil). 

Nivelul 2, corespunde imaginilor cu un grad mai avansat de prelucrare, corectate 
geometric şi radiometric, dar şi ortorectificate, pregătite pentru extragerea informațiilor 
pentru planuri şi hărți (prezintă sistem de coordonate şi orientare). 

Nivelul 3 caracterizează imaginile vizualizate tridimensional, prin draparea 
pixelilor, ce sunt deformati, pe un model numeric al altitudinilor (MNA), asemeni figurii 
49. 


Fig. 49. Imagine Landsat a zonei Cape Town, Africa de Sud, drapată pe un model digital 
al terenului SRTM. 


Întrebări de autoevaluare 

= Ce este scara unei imagini şi care este diferența în raport cu cea a hărților ? 

= Comparati rezoluția spectrală a unei imagini satelitare cu cea а unei 
aerofotograme. 

= Ce este signatura spectrală si ce importanţă are aceasta în teledetectie ? 

= Care sunt deformárile impuse de proiecția centrală a imaginilor şi care 
sunt cauzele acestora. 

= Definiti georeferentierea. 

= Ce limitări impun contrastul şi strălucirea їп analiza imaginilor ? 


Tema de control (referat) 
Comparati proprietățile imaginilor satelitare multispectrale şi ale aerofotogramelor. 

TEMA 6. ELEMENTE DE INTERPRETARE A IMAGINILOR 


Conţinut 
e procedee de interpretare a imaginilor. 
e criteriile de interpretare a imaginilor. 


Obiective 
e cunoaşterea unor modalități calitative de interpretare a imagnilor de 
teledetectie. 


e cunoaşterea modului de aplicare a criteriilor de interpretare a 
imaginilor de teledetectie. 


Interpretarea imaginilor constituie un ansamblu de metode, procedee, criterii ce 
au ca scop extragerea, pe baza de analiză calitativa şi cantitativă a informaţiilor despre 
obiectele din teren cuprinse in imagine. Interpretare geografică a imaginilor realizează 
legaturile dintre domeniile teledetectiei şi diferitele domenii ale ştiinţelor geografice. 
Orice element al mediului geografic poate constitui obiectul interpretării imaginilor (roci, 
păduri, relief, aşezări, drumuri etc.). Este o metodă ce s-a perfecționat în special în latura 
exploatării digitale, cantitative a imaginilor, la nivelul signaturilor spectrale. Se aplică 
într-un timp mai scurt decât alte metode, permite analiza zonelor greu accesibile dar 
necesită şi verficare sau validare în teren. 

Interpretarea imaginilor prezintă două aspecte: 

- calitativ, care se bazează pe examinarea vizuală a imaginilor, în vederea 
extragerii de informaţii de natură calitativă — descrieri, localizări, diferite schițe 
sau reprezentări simple; aceasta inseamna doar o abordare descriptiva (fig.50). 

- cantitativ se referă la utilizarea imaginilor în vederea obţinerii de informaţii 
cantitative legate de obiectele şi fenomenele din teren; rezultatul interpretării 
cantitative înseamnă de multe ori hărți şi planuri topografice şi cadastrale şi nu 
de puţine ori hărți tematice; rezultatul poate fi completat cu tabele de date, 
grafice, diagrame etc. (un astfel de exemplu sunt hărțile rezultate din clasificări 
de pixeli, asemeni cele din figura 2, din primul capitol, elborate prin algoritmi 
de geostatistică). 

Aplicațiile de analiză cantitativă ale imaginilor s-au perfecţionat mai laes în ultimele 2-3 
decenii în SUA, Canada, Marea Britanie, pe fondul implementării în structura aplicațiilor 
software a unor algoritmi matematici ce operează cu pixelii imaginilor şi cu signaturile 
spectrale (a se consulta lucrarea Mihai, B. A., 2007). 

Fig. 50. Exemplu de interpretare calitativă a unei imagini satelitare SPOT 4, Montreal, 
Canada. Delimitarea pe baza analizei vizuale a imaginii a unor structuri ale spațiului 
urban în vederea cartografierii lor (dupa CCRS). 


Interpretarea imaginilor utilizează în principal două procedee: 

- procedeul căutarii globale, reprezinta identificarea unui obiect din imagine 
după ce aceasta a fost examinată integral vizual (ex.căutarea drumurilor sau 
aşezărilor într-o imagine sau mozaic de imagini). 

- procedeul căutarii selective, presupune mai multă experiența din partea 
interpretatorului în examinarea imaginilor, obiectele fiind identificate în funcție 
de caracteristicile lor şi contextul în care ele apar (ex. un ostrov apare numai 
într-o albie de râu, o alunecare de teren apare doar pe versanţii văilor sau 
depresiunilor, o gară apare doal pe traseul unei căi ferate etc). 


Criterii de interpretare a imaginilor 

Reprezintă caracteristici ale imaginii obiectelor pe baza carora acestea pot fi 
identificate, localizate, descrise şi analizate. În funcţie de legătura cu imaginea 
obiectului există două tipuri de criterii. 

- criterii directe 

- criterii indirecte 

Ambele categorii de criterii se aplică selectiv în funcție de proprietățile 
obiectului (formă, culoare, umbră, mărime) şi mai ales în funcție de caracteristicile 
imaginilor (ex. scara şi rezoluția imaginilor, signatura spectrală, geometria imaginii 
etc.). De exemplu un bloc de locuinţe se identifică doar la imagini de mare rezoluție 
spaţială, însă o pădure de fag se poate identifica şi în imagini falscolor, în infraroşu, la 
rezoluţii medii. 

Criteriile directe rezultă din caracteristicile individuale ale obiectului; acestea 
sunt trăsături intim legate de imaginea singulară a obiectului; forma, culoarea, 


61 


dimensiunea. Fiecare obiect are aceste trasaturi, fapt pentru care ele sunt cel mai simplu 
de utilizat. 

Forma obiectului este cel mai simplu criteriu direct aplicabil însă în anumite 
condiţii. Forma obiectelor din imagini nu corespunde de cele mai multe ori cu forma 
acelor obiecte privite în teren. Utilizarea formei presupune de multe ori un efort de 
imaginație al interpretatorului, rezultat dintr-o anumită experiență. Aplicarea formei 
poate fi îmbunătățită în condiţiile în care imaginea este bine selectată de către 
interpretator (fig. 51). Criteriul formă se poate aplica în funcție de mărimea obiectului, 
respectiv în funcție de rezoluția spaţială şi scara imaginii (ex. un automobil nu va fi 
identificat în imagini de medie rezoluție ca urmare a dimensiunilor lui). 

În analiza obiectului după formă, de o mare utilitate sunt imaginile în 
proiectie centrală, respectiv fotogramele aeriene sau imaginile satelitare cu rezoluții 
mari. Obiectele, mai ales cele înalte, sunt afectate de deplasarea radială ceea ce permite 
identificarea lor mai uşoara (ex. înălțimea sau numărul de etaje al unui bloc se poate 
aprecia prin observarea fațadei, atunci când se află către marginea imaginii). 
Exploatarea stereoscopicá a imaginii permite de asemenea, creşterea expresivitátii 
formei obiectului în modelul tridimensional. Copacii pot fi identificaţi în imagini de 
mare rezoluție după forma coroanei cu ajutorul unor determinatoare. 


Image suppliel by spaceimagi 


Fig. 51. Imagine satelitará Ikonos pancromatic (rezolutia 1 m) a Pentagonului, ce se 
identifică prin forma geometrică. Imaginea este utilă si în identificarea unei rețele de 
autostrăzi, a traficului rutier, ambarcatiunilor de agrement şi a vegetației parcurilor etc. 
Sursa Spaceimaging. 


Mărimea obiectului poate fi abordată în două modalităţi. Din punct de vedere 
calitativ el se aplică prin compararea mărimii obiectului cu dimensiunile unor obiecte 
similare (ex. primăria unui oraş în raport cu clădirile de locuit). Cantitativ, criteriul direct 

este aplicat prin determinarea dimensiunilor obiectelor cu ajutorul unor instrumente 
optice ca stereoscopul şi stereomicrometrul, respectiv prin utilizarea aplicațiilor de 
analiză spațială în SIG. 

În aplicarea mărimii este importantă cunoaşterea proprietăţilor geometrice ale 
imaginilor. De asemenea apare posibilitatea măsurarii inaltimii obiectelor folosind 
cupluri de fotograme, în proiecție centrală, exploatate stereoscopic (cu ajutorul 
stereomicrometrului sau al barei de paralaxă). 


Fig. 52. Imagine Ikonos pancromatic a oraşului Washington. Clădirile de interes public se 
pot identifica uşor prin mărimea lor în raport cu clădirile de locuit. De asemenea 
autostrăzile sunt evidente prin lăţimea lor în raport cu bulevardele şi străzile din oraş. 


Culoarea sau tonul de culoare , al treilea criteriu direct, se poate aplica cel mai 
uşor în cazul imaginilor în culori naturale. În acest caz, aplicarea culorii în diferenţierea 
obiectelor presupune cunosterea exactă a datei obținerii imaginii $1 a signaturii spectrale 
ale obiectului, respectiv a rezoluţiei spațiale a imaginii. Deşi uşor de interpretat, imaginea 
în culori naturale oferă un conţinut informaţional destul de limitat. De exemplu, pădurile 
temperate sunt uşor de delimitat în imaginile de toamnă în culori naturale, deoarece ele 
oferă o diferenţiere mai evidentă la nivel cromatic a tipurilor de copaci. 

Imaginile falscolor presupun o mai mare experiență în interpretare, deoarece 
cromatica lor este total diferită de cea pe care ochiul uman o percepe. În această situaţie 
se impune cunoaşterea precisă a rezoluţiei spectrale a imaginii $1 a comportamentului 
spectral ce genereaza signatura spectrală ataşată obiectului din imagine. Avantajul 
imaginii falscolor este conținutul informaţional mai consistent în comparaţie cu imaginile 
în culori naturale. De exemplu, analiza tipurilor de păduri sau de culturi agricole este 
avantajată considerabil de aceste imagini, unde foioasele apar roşii sau galbene, iar 
coniferele sunt fie cafeniu închis fie roşu către cafeniu. Exemple de imagini la care se 

apllică criteriul cromatic sunt incluse în numeroase lucrări. Limitarea posibilităților de 
tipărire ne obligă să recomandăm lucrarea lui Mihai, B.A. (2007), capitolul al doilea, 
unde sunt interpretate combinații multispectrale Landsat ETM+. 

Tonul de culoare impune o abordare diferențiată a problematicii de interpretare 
(fig. 53), în funcţie de caracteristicile imaginii (banda spectrală, signatura spectrală a 
obiectului, momentul obținerii imaginii). Mai mult semnificaţia tonului diferă la 
imaginile radar sau lidar, ori la imaginile în infraroşu termal, elemente explicate în 
ultimele două capitole. 


Fig. 53. Imagine aeriană de la mare altitudine a unui deşert pe structură tabulară din Asia 
Centrală. Tonurile de culoare semnifică aici diferențieri litologice între gresiile de pe 
platoul structural (în ton deschis), respectiv argilele intens fragmentate de rigole, ogase şi 
ravene, ce apar în ton mai închis (imagine U2, USAF). 


Criterii indirecte rezultă din combinarea imaginilor obiectelor, din asocierea 
acestora. Acestea nu mai depind atât de mult de signatura spectrală cât mai ales de 
rezoluția spațială şi acoperirea spaţială a imaginilor. Criteriile se aplică de asemenea 
selectiv, mai ales în cazul în care cele directe nu sunt suficiente pentru identificarea 
corectă a obiectelor. 

Poziția obiectului reprezintă localizarea obiectului în spaţiu în raport cu alte 
obiecte de acelaşi tip sau de tipuri diferite. Anumite obiecte sunt strâns legate între ele. 
De exemplu o gară se află întotdeauna lângă o cale ferată (fig. 54). O alunecare de teren, 
apare întotdeauna pe un versant, pe un teren în pantă. Din analiza poziției se pot obţine 
informaţii numeroase despre obiecte (de exemplu, identificarea unor şcoli într-un cartier 
arată existența unei populaţii şcolare importante, prezenţa unui mare număr de 
automobile într-o parcare, lângă o clădire întinsă, arată importanța comercială a acelei 
construcții). Prin exploatare stereoscopicá se obțin rezultate şi mai concludente, deoarece 
apare şi dimensiunea verticală a obiectelor. 

Fig. 54. Poziţia gării centrale la Ziirich, Elveţia este legată de capătul liniilor de cale 
ferată, la marginea centrului oraşului, pe malurile râului Limmat. Imagine Quick Bird, 
Pansharpened, micşorată, în scara de gri. Sursa Digital Globe. 


Umbra obiectului este o caracteristică a imaginii în spectrul vizibil sau a imaginii 
falscolor care se suprapune şi unei părți din spectrul vizibil (se adaugă şi imaginile în 
infraroşul apropiat, respectiv cele pancromatice). Umbra depinde de momentul în care s-a 
realizat imaginea astfel încât ele apar cu umbre mai lungi în timpul iernii şi mai scurte în 
timpul verii, dar şi mai scurte la amiază şi mai lungi dimineaţa sau către apusul Soarelui. 
În infraroşul mijlociu şi termal, obiectele nu mai prezintă umbră. Umbra depinde si de 
înalțimea obiectelor astfel încât ea poate fi utilizată în interpretarea obiectelor înalte cum 
ar fi copacii sau clădirile (fig. 55). Criteriul se aplică mai uşor la obiectele izolate, mai 
înalte, care dau imaginea proiectată a formei lor, ca de pildă copacii rari, cei din lungul 
drumurilor, zgârie norii din oraşe etc. Pe baza umbrei se poate estima ora la care 
imaginea a fost preluată. 

Fig. 55. Umbra unor clădiri înalte în orele după amiezii într-o imagine Ikonos 
pansharpened în scara de gri, în centrul oraşului San Diego, California, permite 
aprecierea tipului şi înălțimii construcțiilor dar şi a orei de preluare a imaginii. Sursa 
Spaceimaging. 


Criteriul dispersiei exprimă gradul de împraştiere în spaţiu a obiectelor de acelaşi 
fel. Acesta oferă explicații privind natura unor fenomene. De exemplu dispersia copacilor 
în poieni sau pe suprafaţa topografică în ansamblu arată faptul că aceşti sunt un rest dintr- 
o veche pădure. Un relief ondulat în care sunt dispersate forme de relief pozitive identice, 
orientate în aceaşi direcție, separate de lacuri, exprimă un relief rezultat din acţiunea 
anterioară a ghețarilor de calotă (fig. 56). 


Fig. 56. Drumlinuri în nordul Canadei, dispersate într-o câmpie, pe locul ghetailor de 
calotă. 

Densitatea exprimă gradul de concentrare al obiectelor de acelaşi tip pe unitatea 
de suprafaţă. O mare densitate de clădiri de locuit cu mai multe etaje într-un oraş sau 
cartier exprimă o mare densitate a populaţiei. Densitatea mare a vehiculelor pe o şosea 
sau autostradă (fig. 57 A) în raport cu cea mică de pe o şosea arată cel mai important flux 
de trafic, ca orientare, structura pe tipuri de vehicule şi chiar localizarea temporală. 
Pădurile cu cei mai deşi arbori sunt cele primare, în timp ce plantațiile sunt caracterizate 
prin arbori egal distantati (fig. 57 B). 


B 


Fig. 57. Aplicarea criteriului densitate în cazul traficului rutier într-un nod de austostrázi 
din Marea Britanie, în vederea determinării fluxurilor de trafic rutier (A) şi într-o pădure 
din California unde apar areale de diferite densități ale copacilor (B). 


Structura desemnează modul de organizare în spațiu al imaginilor obiectelor. 
Criteriul este aplicabil tuturor componentelor de mediu, naturale sau antropice, indiferent 
de mărimea lor. O imagine nocturnă a Europei (fig. 58) poate arăta structura rețelei de 
aşezări prin intermediul modului de combinare spaţială a punctelor cu diferite grade de 
strălucire. Se identifică imediat ariile marilor grupări urbane prin gruparea punctelor cu 

cea mai mare luminozitate. În egală măsură, criteriul este aplicat şi în interpretarea 
reliefului condiționat de structura geologică, deoarece acesta impune la rândul lui un 
anumit mod de asociere al văilor şi interfluviilor, la care se adaptează şi celelalte 
componente ale mediului. 


Fig. 58. Imagine DMSP/OLS a Europei pe timp de noapte în care se poate analiza 
structura spaţiului geografic european la nivel de mari concentrări de populatei şi aşezări 
(se observă zonele Londra, Paris, Olanda şi Valea Rhinului, țărmurile etc.). 


Textura rezultă din combinarea signaturilor spectrale la nivelul imaginii unui 
obiect neomogen ce apare în imagini. Este aplicabilă în primul rând în interpretarea 
obiectelor ce acoperă suprafeţe mai extinse (roci ce par la zi, vegetaţie, culturi agricole 
etc.) dar şi celor punctuale (coaroane de copaci, acoperişuri de case). 

În cadrul imaginilor în format analogic, pe hârtie, textura este gradul de 
omogenitate al punctelor ce compun imaginea unui obiect. În cazul imaginilor digitale, 
alcătuite din pixeli, textura reprezintă gradul de omogenitate al pixelilor ce alcatuiesc 
imaginea obiectului. 

Textura poate fi clasificată după omogenitatea punctelor sau pixelilor : 

e textura fină, cu mare grad de omogenitate este specifică obiectelor sau 
mediilor cu o omogenitate mai mare a proprietăţilor fizice (ex. apa unui 
lac neafectată de vânt, mâlurile şi argilele din albii, pajiştile necosite, 
culturile de cereale păioase înainte de recoltare etc.) 

e textura medie, cu un grad de eterogenitate mediu, în care încep să se 
distingă puncte sau pixeli cu tonuri sau nuanţe diferite (ex. lanurile de 
porumb unde apar rândurile de culturi, fânețele imediat dupa cosire, 
pietrişul şi nisipul din albii etc.). 

e textura grosieră şi foarte grosieră are cel mai mare grad de eterogenitate, 
cu puncte sau pixeli mari şi diversificati, relativ uşor de diferențiat (ex. 
grohotişurile, bolovănişurile din unele albii, livezile, plantațiile viticole 
unde se pot distinge rândurile etc.). 

Pe lângă acestea există şi tipuri texturale intermediare, dar şi scări texturale utile 
în delimitarea diferitelor obiecte din teren. Analiza texturală se poate face şi automat prin 
operaţii de postprocesare a imaginilor digitale. Un element esenţial este alegerea adecvată 

a imaginilor, în funcție de rezoluţia lor. De exemplu analiza texturii pentru delimitarea 
culturilor agricole se realizează mai ales pe imagini la rezoluții cát mai mari (fig. 59). 


Fig. 59. Delimitarea culturilor agricole din preeria americană cu ajutorul texturilor 
identificate şi conturate pe o fotogramă aeriană de la mare altitudine. 


Criteriile de interpretare se aplică în mod selectiv pe cele mai diverse categorii de 
imagini. Analistul trebuie să aleagă mai întâi cele mai potrivite imagini şi apoi să treacă 
la identificarea obiectelor. Există situaţii când se aplică doar criterii directe dar şi cazuri 
ce necesită combinarea aproape a tuturor criteriilor prezentate. Specificul aplicaţiei este 
esenţial în aplicarea acestora. 


Întrebări de autoevaluare 
e Mentionati în ce situaţii se aplică criteriile formă şi poziție. 
e Ce limitări impun imaginile de rezoluție medie în aplicarea criteriilor 
formă şi textură. 
e Exemplificati aplicarea criteriilor dispersie şi structură. 
e  Cecriterii se pot aplica în interpretarea aşezărilor. Explicati. 


Tema de control (referat) 


Procedee şi criterii de interpretare aplicate în studiul reliefului pe baza imaginilor de 
teledetectie. 

RESURSE INTERNET 


Lista de mai jos cuprinde numai adrese de site-uri de importanță didactică, dar 
utile într-o anumită măsură şi cercetătorilor interesaţi a se iniția sau documenta în acest 
domeniu. Ordinea este cea dată de importanţa acestor adrese. Adresele reflectă situaţia 
din luna februarie 2007 şi se pot modifica în timp. 


NASA — Goddard Space Flight Centre. The Remote Sensing Tutorial 
http://rst.gsfc.nasa.gov/ 


Canada Centre for Remote Sensing. Tutorial. Fundamentals of remote sensing. 
http://ccrs.nrcan.gc.ca/resource/tutor/fundam/index_e.php 


GIS development.Remote sensing tutorial. 
http://www. gisdevelopment.net/tutorials/tuman008.htm 


CRISP Singapore. Remote sensing tutorial. 
http://www.crisp.nus.edu.sg/~research/tutorial/rsmain.htm 


The Remote sensing tutorial 
http://www. fas.org/irp/imint/docs/rst/index. html 


Chesapeake Bay and Mid Atlantic from Space. Remote sensing tutorial. Glossary. 
http://chesapeake.towson.edu/glossary.asp 


Aerial photography and remote sensing (tutorial) 
http://www.colorado.edu/geography/gcraft/notes/remote/remote_f.html 


Wikipedia. The free encyclopaedia (definitii, linkuri) 
http://en.wikipedia.org/wiki/Remote sensing 


The remote sensing and GIS facility (linkuri) 
http://geospatial.amnh.org/remote sensing/resources/tutorials.html 


USGS Remote sensing links 
http://terraweb.wr.usgs.gov/resource.html 

Remote sensing links 
http://www.acadweb.wwu.edu/gis/links/rs.htm 


NASA Landsat programme page 
http://geo.arc.nasa.gov/sge/landsat/landsat.html 


Global Land Cover Facility. University of Maryland (Landsat data source) 
http://glcf.umiacs.umd.edu/data/landsat/ 


NASA Landsat page 
http://landsat.gsfc.nasa.gov/education/tutorials.html 


Landsat user's handbook (manualul Landsat) 
http://landsathandbook. gsfc.nasa.gov/handbook.html 


Landsat USGS page 
http://landsat.usgs.gov/ 


Center for Earth Resources Observations and Science 
http://glovis.usgs.gov/ 

